title: Kalajauho

text: Kalajauhoksi vuosittain käytetty kokonaiskalamäärä 2000-luvun alussa oli 30-35 miljoonaa tonnia (kuivaamattomana), joka on noin kolmannes maailman kaikesta kalansaaliista. Kalanviljely puolestaan tuotti noin 45 miljoonaa tonnia eli 43 % ihmisravinnoksi käytetystä määrästä.


title: Kalajauho

text: Kalajauhosta suurin osa käytetään kalanrehuna vesiviljelyssä (v. 2003 53 %, v. 2005 46 %; kalaöljystä osuus on noin 87 %). Sianrehuksi käytetään 24 %, siipikarjan rehuksi 22 % ja lemmikkieläimet saavat myös osansa. Kalajauhon käyttö märehtijöiden rehussa on EU:ssa kielletty vuodesta 2001 lähtien hullun lehmän tautiin (BSE) liittyen. Kalajauho itse ei aiheuta BSE-riskiä, mutta väärinkäytösten tai sekaannusten välttämiseksi kaikki eläinperäinen rehu on kielletty.


title: Pokémon XD: Gale of Darkness

text: Tarina alkaa päähenkilön, Michaelin, esittelyllä. Michael tapaa aluksi Professori Kranen, äitinsä pomon. Hän esittelee Varjo-Pokémon-idean. Varjo-Pokémonit ovat Pokémoneja, joiden sydämet ovat keinotekoisesti suljettu. Rikollissyndikaatti Cipher luo ja jakelee niitä omien, pahojen tarkoitusperiensä täyttämiseksi. Krane myös esittelee Snag Machinen, jota käytetään Varjo-Pokémonien nappaamiseen, jotta ne voidaan myöhemmin puhdistaa. Krane antaa Michaelille Snag Machinen, jotta Michael voisi napata näitä Varjo-Pokémoneja. Krane antaa myös Michaelille erikoislasit, joiden avulla hän voi tunnistaa Varjo-Pokémonit. Piakkoin tämän jälkeen, Cipherin agentit kidnappaavat Kranen. Michael menee ulos pelastaakseen Kranen ja paljastaakseen sekä voittaakseen Cipher-syndikaatin.Pokémon XD sisältää monia uusia ominaisuuksia edeltäjästään, "Pokémon Colosseum"ista.


title: Pokémon XD: Gale of Darkness

text: Poké Spot on uusi ominaisuus "Pokémon XD":ssä, mitä ei ollut "Pokémon Colosseum"issa. Se mahdollistaa pelaajien taistella villejä Pokémoneja vastaan ja napata niitä. On olemassa kolme erilaista Poké Spot-aluetta: luola, kivi ja keidas. Jokaisella alueella on erilaisia Pokémoneja, jotka saattavat ilmestyä. Poké Spot-alueilla on myös harvinaisia Pokémoneja, joita voi vaihtaa pelin sisäisesti. Saadaksesi Pokémoneja ilmestymään Poké Spot-alueelle, sinun täytyy houkutella niitä Poké Snacks-ruoan avulla. Mutta, jos et aina pyydystä uutta pokemonia kun jätät ruokaa tarjolle voit löytää Munchlaxin sieltä.


title: Pokémon XD: Gale of Darkness

text: Varjo-Pokémonit ovat ainoita, jotka voivat käyttää erityisiä varjo-liikkeitä ennen kuin niitä aletaan puhdistaa; puhdistus voi tapahtua vasta sitten, kun pelaaja on napannut kyseiset Pokémonit. "Pokémon Colosseum"issa ainoa liike, minkä Varjo-Pokémonit tietävät, on Shadow Rush; tätä on laajennettu "XD":ssä. Nyt on olemassa kahdeksantoista varjohyökkäystä. Varjohyökkäykset ovat "supervahvoja" ei-Varjo-Pokémoneja vastaan, mutta "ei niinkään vahvoja" muita Varjo-Pokémoneja vastaan.


title: Pokémon XD: Gale of Darkness

text: "Pokémon Colosseum" sisältää 48 Varjo-Pokémonia. Tässä pelissä on melkein puolet enemmän, 83 Varjo-Pokémonia. Kouluttajilla, joilla oli aiemmin vain yksi Varjo-Pokémon, on nyt kaksi. Useimmilla Cipherin pomoilla voi olla jopa kolme Varjo-Pokémonia; Cipher-pomo Eldeksellä on neljä. Viimeisellä pomolla, Suurmestari Greevilillä, on koko tiimi täynnä Varjo-Pokémoneja.


title: Pokémon XD: Gale of Darkness

text: "Colosseum"issa Varjo-Pokémonit täytyi puhdistaa yksi kerrallaan Agaten pyhäköllä (Agate Shrine). Kuitenkin, koska tässä pelissä on huomattavasti enemmän Varjo-Pokémoneja, Purify Chamber (Puhdistuskammio) luotiin. Siinä Varjo-Pokémon asetetaan keskelle ja jopa neljä tavallista (ei-Varjo) Pokémonia ympärille. Tavalliset Pokémonit johtavat ja avaavat Varjo-Pokémonin sydämen. Puhdistuskammio voi puhdistaa jopa yhdeksän Varjo-Pokémonia kerrallaan, jokainen omassa asetelmassaan; neljä tavallista ja yksi Varjo-Pokémon.


title: Pokémon XD: Gale of Darkness

text: Sen jälkeen kun olet saanut Disc Case-esineen naiseksi pukeutuneelta Cipher Peonilta Phenac Cityn porttien lähellä, voit pelata niitä Realgam Towerissa. Ympäri Orrea löydät useita Battle CD-esineitä, joita voit käyttää Battle Sims-taistelusimulaattorissa. Battle CD:t ovat etukäteen ohjelmoituja taisteluja erilaisten vuokra-Pokémonien kanssa. Joissakin taisteluissa on rajoituksia, kuten esimerkiksi miten monta vuoroa pelaaja voi pelata ennen kuin oman Pokémonin tila muuttuu automaattisesti huonommaksi. Battle CD:n suorittaminen ensimmäistä kertaa ansaitsee pelaajalle esineen, joka vaihtelee aina Super Potionista Sacred Ashiin.


title: Pokémon XD: Gale of Darkness

text: Battle Bingo on toinen minipeli, joka löytyy Realgam Towerista. Pelin tarkoitus on läpäistä 4x4 ruudukko käyttäen joitakin Pokémoneja taistelussa. Aloitat valitsemalla oman korttisi, jossa on oma Pokémon. Saat käyttää sitä Pokémonia ja kahta Master Ball-palloa. Sitten valitset ruudun ja taistelet villiä Pokémonia vastaan. Tämä villi Pokémon on sitä tyyppiä, mitä ruudussa lukee. Jos voitat, läpäiset ruudun ja saat valita toisen, joka on sen vieressä. Jos olet heikossa asemassa Pokémonisi tyypin takia tai muuten vain haluat käyttää villiä Pokémonia, koska EP:si ovat loppumaisillaan, voit käyttää Master Ball-palloa napataksesi sen. Huomio: et saa pitää yhtään Pokémonia joita nappaat Battle Bingossa. Jos valitset ruudun jossa on “?”, saat EP:itä eli ylimääräisiä Master Ball-palloja. Saat myös ylimääräisiä Master Ball-palloja läpäisemällä linjan ruutuja. Peli loppuu jos voitat tai EP:si loppuvat. Pelaaja voi myös saada haltuunsa Bonsly-kortin sen jälkeen, kun hän on löytänyt kadonneen Bonslyn. Tätä korttia voi käyttää avatakseen uuden Bingo-kortin, joka mahdollistaa Bonslyn käytön Bingon aloitus-Pokémonina. Tämä on ensimmäinen kerta Pokémon-pelissä kun Bonslyä on mahdollista käyttää taistelussa.


title: Pokémon XD: Gale of Darkness

text:
Quick Battle (Pikataistelu) oli myös Pokémon Colosseumissa. Pikataistelussa (joka valitaan valitsemalla "VS MODE", sieltä "NEW GAME" ja "CONTINUE") voit nopeasti taistella ystävääsi vastaan sellaisella Pokémonilla, jota et välttämättä omista Story Modessa. (Pokémon Colosseumissa voisit taistella vain koneen pelaajia vastaan.) Pikataistelussa olevilla Pokémoneilla on myös erikoisempia iskuja kuin Colosseumin Pikataisteluissa, esimerkiksi Pikachu osaa Dynamicpunchin ja muitakin harvinaisia iskuja. Liikkeet valitaan nyt C-ohjaimella normaalin valitsemistavan sijaan. Viimeinen ja ehkäpä helpoiten huomattavissa olevin muutos on se, että aina on tuplataistelu, eli taistelu joissa molemmilla osapuolilla on aina kaksi Pokémonia kentällä.
Ennen kuin peli julkaistiin kenellekään, useita esikatseluja annettiin. Tässä on muutama niistä:


title: Pokémon XD: Gale of Darkness

text: Ensimmäiset tiedonjyvät Pokémon XD:stä olivat hyviä uutisia Pokémon-faneille: Nintendo of American vastaava Reggie Fils-Aime paljasti haastattelussa pelisivusto IGN:n kanssa maaliskuussa 2005, että "Pokémon XD":ssä olisi samanlainen pelisysteemi kuin Game Boy Advancen RPG-peleissä "Pokémon Ruby" ja "Pokémon Sapphire", fanien suureksi iloksi. Tässä on ote artikkelista:


title: Pokémon XD: Gale of Darkness

text: Lopullinen tuote oli kuin olikin jatko-osa "Pokémon Colosseum"ille, vaikkakin monia asioita laajennettiin, kuten lisättiin uusia alueita ja kaupunkeja, syvempi tarina, enemmän Varjo-Pokémoneja napattavaksi ja mahdollisuus napata villejä Pokémoneja "Poké Spots"-alueilla.


title: Pokémon XD: Gale of Darkness

text: Japanilaiset pelilehdet "Famitsu" ja "CoroCoro Comic" myöhemmin antoivat kuvia pelista ja tietoja, jotka paljastivat, että pelissä tulisi olemaan 3D-grafiikat samaan tyyliin kuin edeltäjässään, "Pokémon Colosseum"issa. Kerrottiin myös, että peli jatkaisi Varjo-Pokémon-ideaa ja niiden nappaamismahdollisuutta samalla lailla kuin "Colosseum"issa. Juonesta ei paljastettu mitään muuta kuin se, että mustalla Varjo-Lugialla tulisi olemaan tärkeä rooli juonen kannalta.


title: Pokémon XD: Gale of Darkness

text:
Paljastettiin myös, että pelaaja aloittaa 10-tasoisella Eeveellä ja tasoprosessi olisi samantyylistä kuin kannettavissa peleissäkin.
Nintendo julkaisi kaksi demoa mainostaakseen peliä. Jälleenmyyjien demossa pelaaja taistelee kaksi taistelua, missä pelaaja voi napata kolme Varjo-Pokémonia. Demon pelattaviin Pokémoneihin kuuluvat Gardevoir ja Parasect. Toinen demo oli "Pokémon Rocks America"-kiertueella. Pelaajat, jotka pelasivat demon loppuun asti voisivat ladata ilmasen Metangin. Kiertueella Phoenixissa pelaajat voisivat saada pelin ennen aikojaan.


title: Pokémon XD: Gale of Darkness

text: Pokémon XD sai erilaisia arvosteluja, yleensä 6-7 pistettä kymmenestä (8.6/10 oli sen korkein pistemäärä).


title: Pokémon XD: Gale of Darkness

text: Peliä kritisoitiin useasti siitä, että siinä oli suuria määriä kierrätettyä materiaalia "Pokémon Colosseum"ista, sisältäen uudelleenkäytettyjä alueita. Toinen yleinen valituksenaihe oli fakta, että pelissä oli rajoitukset saatavilla olevien Pokémonien määrälle ja se, että mahdollisuus linkittää Game Boy Advancen Pokémon-peleihin oli saatavana vasta Story Moden suorittamisen jälkeen.


title: Pokémon XD: Gale of Darkness

text: GameSpy oli sanonut arvostelussaan:


title: Pleasure to Kill

text: Pleasure to Kill on thrash metal-yhtye Kreatorin vuonna 1986 julkaistu toinen albumi. Albumi on yleisilmeeltään todella väkivaltainen, nopeatempoinen ja aggressiivinen ja sisältää paikoitellen jopa death metalisia aineksia.


title: Pleasure to Kill

text: "Pleasure to Kill" lasketaan usein yhdeksi 1980-luvun merkittävimmistä thrash metal-albumeista, yhdessä mm. Slayerin "Reign in Bloodin" ja Metallican "Master of Puppetsin" kanssa.


title: Henrik Othman

text: Hans Henrik Othman (s. 16. heinäkuuta 1955 Turku) on suomalainen toimittaja ja kriitikko. Othman oli "Jakobstads Tidning" -lehden päätoimittaja vuosina 2006–2008, ja vuodesta 2008 hän on ollut "Österbottens Tidningin" päätoimittaja. Tätä ennen hän toimi kulttuuritoimittajana. Vuonna 2016 hän sai Topelius-palkinnon.


title: Elliptinen geometria

text: Elliptinen geometria eli pallogeometria käsittelee kaksiulotteista, palloksi kaartuvaa pintaa. Avaruus on siis positiivisesti kaareva. Hyperbolisen geometrian voidaan monien ominaisuuksiensa puolesta ajatella muodostavan vastakohdan pallogeometrialle, ja "tavallisen" euklidisen geometrian asettuvan rajatapauksena näiden kahden väliin.


title: Elliptinen geometria

text: Pallogeometria eroaa perinteisestä, euklidisesta, tasoa käsittelevästä geometriasta monin tavoin ja se onkin differentiaaligeometrian kannalta yksinkertainen esimerkki kaarevasta avaruudesta. Pallogeometriassa esimerkiksi kolmion kulmien summa on aina enemmän kuin 180 astetta, eikä suoran vastine, "isoympyrä", ole äärettömän pitkä, vaan pallopinnan ympärysmitan mittainen. Perustavanlaatuinen ero on myös geometrian klassisiin aksioomiin kuuluvan paralleeliaksiooman pätevyys: pallogeometriassa ei ole lainkaan yhdensuuntaisia suoria, vaan kaikki suorat leikkaavat toisiaan.


title: Elliptinen geometria

text: Elliptiselle geometrialle on paljon käytännön sovelluksia, sillä esimerkiksi Maapallolla liikutaan pallopinnalla, ja juuri merenkulun tarpeet ovatkin hyötyneet pallogeometrian tutkimuksesta.


title: Endless Pain

text: Endless Pain on thrash metal -yhtye Kreatorin vuonna 1985 julkaistu esikoisalbumi. Se on yhtyeen levyistä ainoa, jossa on havaittavissa black metal-vaikutteita.


title: Skädäm

text: Skädäm on suomalainen rock-yhtye. Yhtye perustettiin Kauhajoella vuonna 1984 ja se voitti vuonna 1985 "Rock-Kuningas" -kilpailun. Skädämin tunnetuin kappale on "Katujen kuningatar". Yhtye hajosi vuonna 1987, mutta teki paluun esiintymislavoille vuonna 1997 ja siitä lähtien on esiintynyt harvakseltaan. Edelliset esiintymisensä Skädäm on tehnyt Nuket -yhtyeen kanssa syyskuussa 2018.


title: Bon Phan

text: Bon "John" Phan (s. 10. lokakuuta 1974 Đà Nẵng, Vietnam) on vietnamilaissyntyinen yhdysvaltalainen pokeriammattilainen. Hänen lempinimensä on "The Razor". Turnauspokeriin erikoistuneella Phanilla on kaksi World Series of Poker -ranneketta ja yksi World Poker Tour -voitto.


title: Bon Phan

text: Ensimmäisen World Series of Poker -voittonsa Phan saavutti vuonna 2008 3 000 dollarin no limit -turnauksessa. Ykköspalkinto oli 434 789 dollaria. Vain viikkoa myöhemmin hän voitti toisen rannekkeensa 2500 dollarin 2-7 triple draw lowball -turnauksesta ansaiten 151 911. WSOP:n aikana pelatussa WPT:n Bellagio Cupissa hän oli finaalipöydässä sijoittuen viidenneksi. Elokuussa 2008 Phan oli neljännen kerran WPT:n finaalipöydässä. Nyt Phan saavutti Legends of Poker -turnauksen voiton ja uransa suurimman voittosumman, 1 091 428 dollaria.


title: Bon Phan

text: Phan on ollut myös kaksi kertaa toinen WSOP:n no limit hold'em -turnauksissa: vuonna 2006 1 000 dollarin sisäänoston (ansaitsi kakkostilastaan 289 389 dollaria) ja 2007 2 500 dollarin sisäänoston (330 846 dollaria) turnauksissa. Turnauksien voittajina olivat Jon Friedberg ja Francois Safieddine.


title: Bon Phan

text: Phanin uran rahakkain saavutus oli pitkään World Poker Tourin kolmannen tuotantokauden mestaruusturnauksen neljäs tila. Tuan Len voittamassa kisassa hän ansaitsi 518 920 dollaria. Phan on voittanut useita merkittäviä hold'em-turnauksia kuten Festa al Lago II:n 3 000 dollarin sisäänoston turnauksen heinäkuussa 2004 (voittosumma 189 900 dollaria), L.A. Poker Classicin 2 425 dollarin turnauksen helmikuussa 2005 (300 578 dollaria) ja Ultimate Poker Challengen 5 000 dollarin turnauksen heinäkuussa 2005 (47 000 dollaria).


title: Bon Phan

text: Phan valittiin "CardPlayer"-lehden vuoden pelaajaksi 2008.


title: Bon Phan

text: Tammikuuta 2010 Phanin pokeriuran turnausansiot ylittivät 5,3 miljoonaa dollaria.


title: Yhdeksän pisteen ympyrä

text: Yhdeksän pisteen ympyrä eli Eulerin ympyrä eli Feuerbachin ympyrä tarkoittavat geometriassa samaa kolmioon liittyvää ympyrää. Ympyrän nimi juontaa juurensa siitä, että yleisen kolmion kolme pisteryhmää sijaitsevat ympyrän kehällä. Kehäpisteinä ovat kolme korkeusjanojen kantapistettä (kuvassa G, H ja I), kolme kolmion sivujen keskipistettä (D, E ja F) ja kolme ortokeskuksen ja kolmion kärjen välisen janan keskipistettä (J, K ja L, ). Vaikka kehältä on löydetty vielä lisää pisteitä, on nimitys säilynyt samana.


title: Yhdeksän pisteen ympyrä

text: Suomalaisen nimityksen vakiintumattomuus saattaa johtua kansainvälisen nimitystavan kirjavuudesta, sillä eri maissa käytetään pääsääntöisesti kolmea nimeä. Ympyrän pisteitä ovat tutkineet monet, mutta Leonhard Euleria ja Karl Wilhelm Feuerbachia on kunnioitettu kutsumalla ympyrää heidän nimellään. Muun muassa seuraavia nimityksiä on käytössä: , , , , , , , , , ja .


title: Yhdeksän pisteen ympyrä

text: Ympyrän säde R on puolet kolmiota ympäröivän ympyrän säteestä


title: Yhdeksän pisteen ympyrä

text: Yhdeksän pisteen ympyrä ympäröi ortokolmiota ja keskistä kolmiota.


title: Yhdeksän pisteen ympyrä

text: Yhdeksän pisteen ympyrä sivuaa kolmion sisään piirrettyä ympyrää sisäpuolisesti Feuerbachin pisteessä. Ympyrä sivuaa myös kaikkia kolmea ulkokeskusympyrää ulkoisesti. Tämän Feuerbach todisti ja tulos tunnetaan myös "Feuerbachin teoreemana". Näistä ulkoisista sivuamispisteistä muodostuu niin sanottu Feuerbachin kolmio.


title: Yhdeksän pisteen ympyrä

text: Ympyrän kehältä tunnetaan muun muassa seuraavia pisteitä:


title: Yhdeksän pisteen ympyrä

text: Ympyrän keskipistettä kutsutaan kuvailevasti yhdeksän pisteen ympyrän keskipisteeksi () ja se on luetteloitu Kimberlingin merkillisten pisteiden ensyklopediaan tunnuksella formula_8. Piirroksissa se merkitään usein myös tunnuksella N tai F.


title: Yhdeksän pisteen ympyrä

text: Pisteen trilineaariset koordinaatit ovat


title: Yhdeksän pisteen ympyrä

text: Pisteen barysentriset koordinaatit ovat


title: Yhdeksän pisteen ympyrä

text:
Keskipiste sijaitsee kolmion ympäri piirretyn ympyrän keskipisteen ja ortokeskuksen puolivälissä eli formula_14. Se toteuttaa myös yhtälön
missä R on kolmion ympäri piiretyn ympyrän säde.


title: Yhdeksän pisteen ympyrä

text: Keskipiste on eräs Eulerin suoran pisteitä ja samalla myös Steinerin ympyrän keskipiste.


title: Yhdeksän pisteen ympyrä

text: Keskipisteen isogonaalinen konjugaatti on formula_16.


title: Yhdeksän pisteen ympyrä

text: Feuerbachin piste on yhdeksän pisteen ympyrän ja kolmion sisään piirretyn ympyrän sivuamispiste. Se on luetteloitu Kimbergingin merkillisten pisteiden ensyklopediaan tunnuksella formula_2.


title: Yhdeksän pisteen ympyrä

text: Barysentriset koordinaatit ovat


title: Yhdeksän pisteen ympyrä

text: Etäisyydet Feuerbachin pisteestä kolmion sivujen keskipisteisiin täyttää aina ehdon, jossa pisin etäisyys on kahden lyhyemmän summa.


title: Yhdeksän pisteen ympyrä

text: Feuerbachin piste sijaitsee kolmion sisään piirretyn ympyrän sivuamispisteessä, joten etäisyys sen keskipisteestä I on sen säde.


title: Yhdeksän pisteen ympyrä

text: Feuerbachin pisteen isogonaalinen konjugaatti on formula_23.


title: Yhdeksän pisteen ympyrä

text: Euler osoitti vuonna 1765, että korkeusjanojen kantapisteiden lisäksi ympyrä kulkee myös sivujen keskipisteiden kautta. Feuerbach osoitti, että edellisten kuuden pisteen lisäksi ympyrä kulkee myös jokaisen korkeusjanan ortopisteen ja kantapisteen välisen janan keskipisteen kautta (). Feuerbachin teoreemana tunnettu tulos nimesi pisteiden lukumääräksi yhdeksän. Feuerbachin teoreemana tunnetaan myös toinen tulos, jossa yhdeksän pisteen ympyrä sivuaa kolmion sisälle piirrettyä ympyrää sisäpuolisesti ja kolmion viereen piirrettyjä ympyröitä ulkopuolisesti. Tämä tulos julkaistiin vuonna 1822. Vasta tämän tuloksen jälkeen voitiin puhua yhdeksän pisteen ympyrästä.


title: Yhdeksän pisteen ympyrä

text: Vaikka nimekkäät tutkijat ovatkin saaneet nimensä ympyrän nimeksi, oli ajatus käynyt monen muunkin mielessä vuosia aiemmin. Vuonna 1804 eräs tuntematon englantilainen Benjamin Bevan ehdotti samantapaista probleemaa. Muutama vuosi myöhemmin, vuonna 1821, Charles-Julien Brianchon (1783−1864) ja Jean-Victor Poncelet (1788−1867) julkaisivat (Gergonnen Annales'issa) saman teoreeman.


title: Snuff the Punk

text: Snuff The Punk on Rock-yhtye P.O.D.:n ensimmäinen albumi. Se julkaistiin vuonna 1994. Levystä julkaistiin re-masteroitu versio 1999.


title: Snuff the Punk

text: Snuff The Punkin aikoihin P.O.D.:n tapaisia yhtyeitä ei vielä hirveästi arvostettu tai tunnettu, joten levy ei myynyt erityisen hyvin. Myyntiä ei myöskään missään nimessä lisännyt yhtyeen tuolloisen levy-yhtiön Rescue Recordsin tuntemattomuus. 1990-luvun alussa P.O.D.:n sanoitukset olivat vielä melko lailla hataria, ja heidän musikkinsa oli sekava yhdistys punkkia ja rokkia. Musiikin laadullahan tosin ei ollut väliä, kun yhtye halusi vain ilmaista uskoaan Jumalaa ja Jeesusta kohtaan.


title: Snuff the Punk

text: Albumi on kuitenkin merkittävä ollen ensimmäisiä nu metal-genreen kategorisoituja albumeita, ellei peräti ensimmäinen. Albumi julkaistiin 25. tammikuuta 1994, kuin nu metal -pioneerinä pidetyn Kornin ensi albumi ilmestyi vasta saman vuoden syksyllä.


title: Management Events

text: Management Events Oy on ylimmän johdon kutsuvierastilaisuuksiin ja konferensseihin erikoistunut yritys. Yritys tuo yhteen toimiala- ja toimenkuvakohtaisesti suurimpien organisaatioiden päättäjät. Management Events järjestää vuosittain lähes 200 kutsuvierastilaisuutta ympäri Eurooppaa. Tilaisuudet tarjoavat kutsuvieraille ajankohtaista tietoa, mahdollisuuden verkostoitua keskeisten päättäjien kanssa sekä kohdata johtavat ratkaisuntarjoajat tuleville hankinnoilleen.


title: Management Events

text: Yritys toimii Euroopassa ja Aasiassa 11 maassa: Hollanti, Itävalta, Norja, Puola, Ruotsi, Saksa, Suomi, Sveitsi, Tanska, Turkki ja Singapore. Yritys työllistää noin 300 henkeä ja työntekijöiden keski-ikä on 28 vuotta.


title: Management Events

text: Yrityksen perustaja, Olli Muurainen, on palkittu muun muassa Suomen Entrepreneur of the Year 2010 -tunnustuksella.


title: Stellarium

text: Stellarium on vapaan lähdekoodin planetaario-ohjelma, joka on lisensoitu GNU General Public Licensellä. Se on saatavilla Linuxille, Windowsille ja macOS:lle. Se käyttää OpenGL-rajapintaa reaaliaikaisen taivaan mallintamiseen.


title: Stellarium

text: Stellariumin kehitti ranskalainen Fabien Chéreau, joka aloitti projektin kesällä 2001. Muut kehittäjät ovat Robert Spearman, Johannes Gajdosik, Matthew Gates, Nigel Kerr ja Johan Meuris, joka on tehnyt ohjelmaan tähdistökuvat.


title: Stellarium

text: Stellarium valittiin SourceForgen toukokuun 2006 Kuukauden projektiksi.


title: Extreme Aggression

text: Extreme Aggression on thrash metal -yhtye Kreatorin vuonna 1989 julkaistu neljäs albumi.


title: Pentewere

text: Pentewere oli Egyptiä hallinneen faraon Ramses III:n (noin 1194–1153 eaa.) poika.


title: Pentewere

text: Pentewere oli muinaiseksi egyptiläiseksi hyvin pitkä, 180 cm. Hän oli salaliitossa äitinsä Tejen kanssa isäänsä vastaan. Heillä oli melko varmasti tukea työläisiltä, jotka eivät olleet saaneet palkkaansa faaraolta ja joiltakin hovin jäseniltä, sillä jopa hovin jäsenet olivat tyytymättömiä Ramsekseen. Tejellä ei kuitenkaan ollut vaikutusvaltaa hovissa, sillä faaraon ykkösvaimo oli Iset. Myös Isetillä oli poika, tuleva faarao Ramses IV.


title: Pentewere

text: Penteweren ja hänen äitinsä tavoitteena oli, että Pentewere nousisi valtaistuimelle Ramseksen seuraajaksi. Salaliitto ei onnistunut, ja Ramses III eli vielä niin pitkään että ehti rangaista kaikkia salajuoneen osallistuneita. Historiallisten lähteiden mukaan kaikki juoneen osallistuneet korkea-arvoiset – Pentewere mukaan lukien – pakotettiin tekemään itsemurha. Se oli siihen aikaan kunniakkaampi kuolintapa kuin julkinen teloittaminen. Faaraoiden Egyptissä yleisin teloitustapa oli keihästäminen. Itsemurha tehtiin yleensä myrkyllä. Penteweren äidin kuolintapaa ei tiedetä.


title: Pentewere

text: Pentewere oli kuollessaan hyvin nuori. Hänellä ei ollut edes puhjennut kaikkia viisaudenhampaita. Penteweren kiireellä palsamoidun ruumiin tutki yhdysvaltalainen egyptologi Bob Brier. Ruumiin puolestaan löysi ranskalainen Gaston Maspero. Ei kuitenkaan ole täysin varmaa, että onko löydetty mies tosiaan Pentewere.


title: Martin E. Ford

text: Martin E. Ford on amerikkalainen motivaatioteoreetikko. Hän edustaa alan uusinta näkemystä, joka perustuu kognitiiviseen psykologiaan. Kuitenkin se ottaa huomioon toimintaa virittävät tunteet. Motivaatio koostuu hänen mukaansa kolmesta osatekijästä: toiminnan tavoitteesta, selviytymisodotuksista ja tunnelatauksesta. Kaikkien kolmen osatekijän on vaikutettava, jotta motivaatio toimisi parhaiten. Fordin mallin mukaan motivaatio muodostuu vuorovaikutuksessa ympäristön kanssa.


title: Martin E. Ford

text: Toiminnan tavoitteet: Motivoitu toiminta vaatii tavoitteen, johon yksilö pyrkii; tavoite antaa toiminnalle suunnan ja sisällön.


title: Martin E. Ford

text: Selviytymisodotukset: Yksilön on uskottava, että hän pystyy saavuttamaan asettamansa päämäärän, ja että ympäristö tarjoaa tähän hyvät mahdollisuudet.


title: Martin E. Ford

text: Tunteet: Tunteet antavat yksilölle voimaa ponnistella kohti tavoitetta, vaikuttavat tiedonkäsittelyyn ja antavat tietoa toiminnan etenemisestä. Tunteet syntyvät vuorovaikutuksessa ympäristön kanssa.


title: Enemy of God

text: Enemy of God on thrash metal -yhtye Kreatorin vuonna 2005 julkaistu kahdestoista studioalbumi.


title: Wilhelm Küchelbecker

text: Wilhelm Küchelbecker (, Vilgelm Karlovitš Kjuhelbeker; 21. kesäkuuta 1797 Pietari, Venäjän keisarikunta – 23. elokuuta 1846 Tobolsk) oli venäläinen runoilija ja dekabristi.


title: Wilhelm Küchelbecker

text: Küchelbecker syntyi Pietarissa etniseltä taustaltaan saksalaiseen perheeseen. Hän kasvoi Virossa ja oli Aleksandr Puškinin opiskelutoveri Keisarillisessa Aleksanterin lyseossa Tsarskoje Selossa. Hän lähti vuonna 1821 Pariisiin, mutta palasi pian takaisin Venäjälle.


title: Wilhelm Küchelbecker

text: Küchelbecker oli etnisyydestään huolimatta kansallismielinen venäläinen. Hän taisteli Kaukasian sodassa ja osallistui joulukuussa 1825 dekabristikapinaan, jonka tavoitteena oli estää keisari Nikolai I:n valtaannousu. Hän aikoi ampua tsaarin veljen suuriruhtinas Mihailin, mutta kapina epäonnistui ja Küchelbecker pakeni ulkomaille. Hänet vangittiin Varsovassa ja tuomittiin kuolemaan. Hän virui vankina mm. Suomenlinnan ja Käkisalmen linnoituksessa. Kymmenen vankeusvuoden jälkeen hänet karkotettiin Länsi-Siperiaan Kurganin alueelle.


title: Wilhelm Küchelbecker

text: Küchelbecker kirjoitti Puškinin muistoksi elegian, kun tämä oli saanut surmansa kaksintaistelussa. Küchelbecker kuoli tuberkuloosiin Tobolskissa Siperiassa 1846.


title: Wilhelm Küchelbecker

text: Venäläinen säveltäjä Dmitri Šostakovitš käytti Küchelbeckerin runoa "O Delvig!" ("О Дельвиг, Дельвиг!") neljännessätoista sinfoniassaan vuonna 1969. Juri Tynjanov kirjoitti hänestä romaanin "Kjuhlja" (1925).


title: Chris Björin

text: Chris Björin on ruotsalainen pokeriammattilainen.


title: Chris Björin

text: Björin on menestynyt World Series of Poker -turnauksissa 1990-luvun alkupuolelta lähtien. Toukokuussa 1991 hän oli toinen WSOP:n $ 1,500 Omaha Pot Limit -turnauksessa. Sen jälkeen hän on voittanut kaksi WSOP-ranneketta. Pääturnauksessa hän on parhaimmillaan ollut yhdeksäs vuonna 1997.


title: Chris Björin

text: Joulukuussa 2006 Björin voitti Fifth Annual Five Diamond World Poker Classicissa käydyn $ 2,500 Seniors No Limit Hold'em -kisan. Hän ansaitsi ykköstilastaan 152 445 dollaria.


title: Chris Björin

text: Vuoden 2007 WSOP:ssa Björin pääsi finaalipöytään kolmessa turnauksessa saavuttaen sijat kolme, neljä ja kuusi. Paras sijoitus tuli 2 500 dollarin H.O.R.S.E.:sta.


title: Chris Björin

text: Marraskuussa 2007 Björinin pokeriuran turnauspalkkiot ylittivät 3,3 miljoonaa dollaria. Hän on kaikkien aikojen eniten liveturnauksista rahaa voittanut ruotsalainen.


title: Juri Prilukov

text: Juri Aleksandrovitš Prilukov (, s. 14. kesäkuuta 1984 Sverdlovsk) on venäläinen uimari, joka on erikoistunut pitkien matkojen vapaauinteihin. Hän on viisinkertainen Euroopan-mestari pitkällä radalla (lisäksi hänellä on yksi hopea), kahdeksankertainen Euroopan-mestari lyhyellä radalla (lisäksi kaksi hopeaa), nelinkertainen maailmanmestari lyhyellä radalla (lisäksi yksi hopea) sekä kaksinkertainen hopea- ja pronssimitalisti pitkän radan MM-kilpailuissa. Hänellä on myös hallussaan kolme Euroopan ennätystä.


title: Juri Prilukov

text: Kesäolympialaisissa 2004 Prilukov oli kuudes 400 metrin vapaauinnissa ja neljäs 1 500 metrin vapaauinnissa.


title: Jarkko Jokelainen

text: Jarkko Jokelainen (s. 19. heinäkuuta 1970), taiteilijanimeltään Jay Burnside, on toimittaja ja The Flaming Sideburns -yhtyeen rumpali. Hän on soittanut yhtyeessä vuodesta 1995 eli sen perustamisesta saakka. Aiemmin Jokelainen oli soittanut rumpuja yhtyeissä God's Lonely Men (1983–1991), Lowdown Shakin' Chills (1992–1994), The Kowalskis (1994–1995) ja The Unhinged (1994–1995).


title: Jarkko Jokelainen

text: Jokelainen työskentelee "Helsingin Sanomien" musiikkitoimittajana. 1990-luvulla hän oli rocklehti "Junglen" päätoimittaja. Ennen "Junglea" hän julkaisi pienlehteä nimeltä "Subterranean Jungle".


title: Cebu (kaupunki)

text: Cebu on kaupunki Cebun saarella Filippiineillä. Cebun metropolialue, jota kutsutaan nimeltä Metro Cebu, on Filippiinien toiseksi tärkein kaupunkikeskus heti Metro Manilan jälkeen. Cebun pinta-ala 315 km² ja väkiluku (2010) on 866 171, mutta suurkaupunkialueella asuu kaksi ja puoli miljoonaa ihmistä.


title: Otto (nimi)

text: Otto on germaanista alkuperää oleva, Suomessakin yleinen miehen nimi, joka tarkoittaa alkujaan ”tilallista”, ”varakasta”.


title: Otto (nimi)

text: Suomessa Oton nimipäivää juhlitaan 17. huhtikuuta. Vuoden 2015 loppuun mennessä Suomessa on rekisteröity 28 078 Otto-nimistä miestä sekä kymmenkunta samannimistä, ennen vuotta 1940 syntynyttä naista.


title: Diglossia

text: Kielitieteen alalla diglossiaksi kutsutaan tilannetta, jossa yhteiskunnassa puhutaan samanaikaisesti kahta (yleensä läheistä sukua olevaa) eri kieltä. Kielistä toista käytetään virallisissa yhteyksissä sekä hallinnossa, ja sillä on korkeampi status, kun taas toinen, yleensä paikallinen kieli, on kansan jokapäiväisessä käytössä. Usein korkeammasta kielestä suodattuu paikalliseen kieleen sanoja sekä kieliopillisia muotoja, joskin yleensä hieman muunnettuna. Diglossia liittyy kielen ja yhteiskunnan suhteeseen, ja kuuluu näin ollen sosiolingvistiikan alaan.


title: Diglossia

text: Termin keksijänä pidetään kreikkalaista kielitieteilijä Ioannis Psycharista. Alun perin ranskan kieleen käännetty termi on käännös kreikan sanasta διγλωσσία, 'kaksikielisyys'.


title: Suomi (täsmennyssivu)

text: Suomi tai suomi voi tarkoittaa seuraavia:


title: Aleksander Stavre Drenova

text: Aleksander Stavre Drenova (11. huhtikuuta 1872, Drenova – 1947, Drenova) oli albanialainen runoilija, joka käytti kirjailijanimeä Asdreni. Hän muun muassa kirjoitti sanat maansa kansallislauluun "Hymni i Flamurit" ().


title: Aleksander Stavre Drenova

text: Drenova syntyi Drenovan kylässä, lähellä Korçëa ja opiskeli kotikylänsä kreikankielisessä koulussa. Hänen isänsä kuoli pojan ollessa 13-vuotias. Drenova muutti samoihin aikoihin Bukarestiin, Romaniaan.


title: Aleksander Stavre Drenova

text: Drenova julkaisi vuonna 1904 maansa kansallissankarille Skanderbegille omistetun kokoelmansa "Rreze dielli", joka koostui 99 runosta. Hänen toinen kokoelmansa oli "Ëndrra e lotë" (1912) ja kolmas "Psallme murgu" (1930). Vuonna 1937 ilmestyi "Kambana e Krujës".


title: Aleksander Stavre Drenova

text: Viimeiset vuotensa Drenova asui Romaniassa, mutta kuoli synnyinkylässään Drenovassa.


title: Mark van der Zijden

text: Mark Richard van der Zijden (s. 22. lokakuuta 1973, Boskoop, Pohjois-Hollanti) on entinen alankomaalainen uimari, joka ui alkuerissä Alankomaiden joukkueessa 4x200 metrin vapaauintiviestissä, vuoden 1996 kesäolympialaisissa, Atlantassa. Neljä vuotta aikaisemmin Atlantassa van der Zijden oli ollut neljäs samalla matkalla.


title: Rüştü Reçber

text: Rüştü Reçber (s. 10. toukokuuta 1973 Korkuteli-Antalya, Turkki) on turkkilainen uransa vuonna 2012 lopettanut jalkapallomaalivahti, joka edusti uransa viimeiset vuodet Turkin pääsarjan Beşiktaş JK:ta.


title: Rüştü Reçber

text: Rüştü Reçber aloitti pääsarjauransa kasvattajaseurassaan Antalyasporissa, jossa hän pelasi vuosina 1991-1993 yhden liiga-ottelun. Vuonna 1993 Rüştün piti siirtyä Turkin suurseuraan Beşiktaş JK:on hänen valmentajansa, nuoren maalivahdin lahjakkuuden jo varhain nähneen Fatih Terimin suositeltua Beşiktaşia. Siirto kuitenkin kariutui Rüştün oltua osallisena kolarissa jossa hän loukkaantui. Niinpä siirto kariutui. Samana vuonna Rüştü kuitenkin siirtyi toiseen Turkin suurseuraan Fenerbacheen, mutta hänet lainattiin kaudeksi 1993-1994 takaisin kasvattajaseuraansa Antalyasporiin, jossa Rüştüsta tuli seuran ykkösvahti. Hän torjui kaudella Antalyasporin paidassa 33 liigaottelussa. Kaudeksi 1994-1995 Rüştün laina päättyi ja hän liittyi Fenerbachen joukkueeseen. Rüştü pelasi Fenerbachessa vuodet 1994-2003, ja voitti kaksi Turkin mestaruutta ja kerran myös Turkin Cupin.


title: Rüştü Reçber

text: Kaudeksi 2003-04 Rüştü siirtyi espanjalaiseen suurseuraan FC Barcelonaan. Kauden aikana Rüştü pelasi vain kuusi ottelua, joista kolme liiga-otteluja. Päävalmentaja Frank Rijkaard selitti Rüştün vähäistä vastuuta, sillä ettei Rüştü osannut puhua kunnolla espanjaa. Rüştü oli pettynyt saamaansa vastuseen ja kohteluun Barcelonassa, ja jätti seuran 2004, palaten takaisin Fenerbacheen.


title: Rüştü Reçber

text: Rüştü pelasi Fenerbachessa vuodet 2004-2007, voittaen jälleen kaksi Turkin mestaruutta ja pelaten erittäin vakuuttavasti seuran maalinsuulla.


title: Rüştü Reçber

text: Vuonna 2007 Rüştü siirtyi Beşiktaşiin. Hän oli monta kautta seuran ykkösvahti, sekä johdatti Beşiktaşin Turkin mestaruuteen 2009. Kaudella 2009-10 Beşiktaş pelasi Mestareiden Liigassa, ja vaikka se jäi lohkonsa viimeiseksi, se kellisti vieraskentällä, mainekkaalla Old Trafordilla Manchester Unitedin 1-0. Rüştü oli ottelun hahmo, ja teki useita huippupelastuksia ottelussa.


title: Rüştü Reçber

text: Kaudella 2010-11 nuori Cenk Gönen kuitenkin syrjäytti Rüştün Beşiktaşin ykkösvahdin paikalta. Rüştü pelasi kuitenkin kaudella 11 liiga-ottelua, sekä kantoi päävastuun Turkin Cupissa, jonka voittoa Beşiktaş juhli kauden päätteeksi. Kaudella 2011-12 Rüştü oli jälleen Beşiktaşin kakkosvahti, vaikka saikin tasaisesti vastuuta maalilla kauden mittaan. Rüştü oli 39 vuoden iällään vanhin pelaaja Turkin pääsarjassa kaudella 2011-12. Kauden 2011-12 päätteeksi, yksi kaikkien aikojen parhaista turkkilaisista jalkapalloilijoista, Rüştü Reçber ilmoitti lopettavansa pitkän ja menestyksekkään uransa.


title: Rüştü Reçber

text: Rüştü teki maajoukkuedebyyttinsä vuonna 1994. Hän nousi nopeasti maajoukkueen ykkösvahdiksi, ja pelasi Turkin maalilla useat EM- ja MM-karsintaottelut, vaihtelevalla menestyksellä, sillä Turkki ei aina onnistunut saavuttamaan siltä odotettua arvokisapaikkaa.


title: Rüştü Reçber

text: Hänet valittiin mukaan Turkin joukkueeseen vuoden 2002 jalkapallon MM-kisoihin. Hän oli joukkueensa kantavia voimia Turkin joukkueen voittaessa MM-pronssia. Rüştü teki kisoissa upeita torjuntoja, mutta hänet muistetaan kisoista myös siitä että hän maalasi silmiensä alle mustat viivat, jottei aurinko häikäisisi niin pahasti. Rüştü valittiin MM-kisojen tähdistöön ja vuonna 2003 hänet valittiin Fifan äänestyksessä vuoden parhaaksi maalivahdiksi.


title: Rüştü Reçber

text: MM-kisoja seuranneet vuodet olivat kuitenkin Turkille vaikeita, eikä loistokkaista MM-peleistä ollut enää jälkeäkään. Turkki ei onnistunut selvittämään tietään vuosien 2004 EM-kisoihin, eikä 2006 MM-kisoihin. Vuoden 2008 EM-kisoihin Turkki selvisi, mutta Volkan Demirel oli syrjäyttänyt EM-karsinnoissa Rustun, ja näin ollen kokenut monia vuosia ykkösvahtina ollut Rustu oli nyt Turkin kakkosmaalivahti.


title: Rüştü Reçber

text: Konkarivalmentaja Fatih Terim, joka valmensi Rüştüa myös MM-kisoissa 2002, ja Antalyasporissa vuosina 1991-1994, oli jälleen palannut maajoukkueen penkin taakse 2006, ja kun Turkki selviytyi komeasti EM-lopputurnaukseen 2008, kuului Rüştü jälleen Turkin EM-miehistöön. Tällä kertaa Turkin ykkösvahtina torjui kuitenkin Volkan Demirel. Turkki hävisi avauspelinsä Portugalille 2-0, mutta voitti sen jälkeen Sveitsin 2-1 ja Tšekin 3-2 ja eteni puolivälieriin. Demirel oli pelannut maalilla kaikki alkulohkon ottelut, mutta oli saanut punaisen kortin Tšekki-pelissä ja oli pelikiellossa puolivälierä-ottelussa. Puolivälierissä Turkkia vastaan asettui Kroatia. Rüştü paikkasi pelikiellossa ollutta Demireliä upeasti, ja teki useita loistavia torjuntoja pitäen Turkin mukana pelissä Kroatian hallitessa ottelua. Rüştü kuitenkin töppäsi pahasti aivan jatkoajan lopussa, ja jatkoaikaa ollessa jäljellä vain minuutti, Ivan Klasnic iski Kroatian 1-0 johtoon Rüştün seikkaillessa kaukana maaliltaan. Kun pelattiin jo jatkoajan lisäaikaa sai Turkki maalipotkun. Rüştü antoi pitkän avauksen aina lähes Kroatian rankkarialueelle asti. Siellä pallon otti vastaan Semih Senturk joka ampui pallon Kroatian maaliin ja Turkki tasoitti 1-1:een. Niinpä mentiin rangaistuspotku-kilpailuun jossa kaikki Turkin ampujat tekivät maalin. Kroatialta maalin teossa onnistui ainoastaan Darijo Srna. Kun rankkarikisaa oli takana kolme kierrosta Turkki johti 3-1. Kroatian neljännen ampujan Mladen Petricin oli tehtävä maali, tai Kroatia häviäisi. Petric ampui matalan laukauksen kohti oikeaa nurkkaa mutta Rüştü aavisti oikein ja teki upean torjunnan. Niinpä Turkki eteni välieriin ja Kroatian joukkue sai pakata laukkunsa ja lähteä kotimatkalle. Välierissä vastassa oli Saksa. Turkki hallitsi peliä mutta Rüştü oli koko ottelun huono Hän arvio tilanteen täysin väärin 26. peliminuutilla, joka johti Saksan 1-0 maaliin. 79. minuutilla hän töppäsi nyrkkeilemällä ohi pallosta jonka jälkeen Miroslav Klose ampui Saksan 2-1 johtoon. Turkki tasoitti vielä, mutta Saksan Philip Lahm ampui Saksan finaaliin maalillaan ottelun viimeisellä minuutilla. Turnauksen jälkeen Rüştü ilmoitti lopettavansa maajoukkueuransa EM-kisoihin.


title: Rüştü Reçber

text: Rüştü kutsuttiin kuitenkin takaisin maajoukkueeseen vuonna 2009, MM-karsinta-otteluun Espanjaa vastaan. Hän teki myös vuosien 2009-2011 aikana muitakin lyhyitä palaamisia Turkin MM- ja EM-karsintajoukkueisiin, mikäli Turkin maajoukkueen muilla maalivahdeilla oli loukkaantumisia.


title: Rüştü Reçber

text: Viimeisen palveluksensa maajoukkueelle 39-vuotias Rüştü teki harjoitusottelussa Suomea vastaan 26. toukokuuta 2012. Rüştü aloitti ottelun Turkin maalilla kapteenin nauha kädessään. Hän teki ottelussa kaksi upeaa torjuntaa. Hieno torjunta alakulmasta ottelun alussa, ja upea refleksitorjunta lähitilanteesta hieman myöhemmin. Rüştü yllätettiin ottelussa kerran, Roman Eremenkon kaukoveto painui Turkin verkkoon, ohi Rüştün vain hetki upean reaktiotorjunnan jälkeen. Rüştü vaihdettiin pois kentältä 40 minuutin kohdalla, hänet kannettiin kultatuolissa vaihtoon, raikuvien aplodien saattelemana. Kapteenin nauhan hän luovutti Emre Belozöglülle. Tämä oli hieno päätös Rustun upealle, 18-vuotisille, maajoukkueuralle.


title: Polyteenikromosomi

text: Polyteenikromosomit eli jättiläiskromosomit ovat kaapelimaisia, useaan kertaan monistuneita kromosomeja, joita esiintyy mm. joillakin kaksisiipislajeilla. Ne ovat pääosin geenitoimintaa tehostavia rakenteita. Useiden identtisten kopioiden ansiosta mRNA-synteesi on polyteenikromosomillisissa soluissa erittäin tehokasta. Polyteenikromosomeja tavataankin siksi useimmiten solutyypeissä, joissa vaaditaan paljon joitain tiettyjä proteiinia. Polyteenikromosomien muodostumismekanismi mahdollistaa myös solun koon huomattavan kasvattamisen. Polyteenikromosomien geenitoiminnan aktivoituminen havaitaan nk. puffeina. Polyteenikromosomit löysi ensimmäisenä Edouard Gérard Balbiani 1881 surviaissääsken sylkirauhasista.


title: Polyteenikromosomi

text: Polyteenikromosomit syntyvät interfaasikromosomeista peräkkäisten endoreduplikaatiosyklien seurauksena. Syklissä solu palaa aina uudelleen solusyklin S-vaiheesta takaisin G1-vaiheeseen, eikä solunjakautumista tapahdu. Esimerkiksi banaanikärpäsellä kymmenen syklin seurauksena syntyy pariutuneista homologisista kromosomeista 1024 kromatidia (= 2), jotka pysyvät kiinni toisissaan. Eukromatiini monistuu aina laji- ja kudosspesifisesti yhtä monta kertaa, mutta heterokromatiini replikoituu vain muutamia kertoja. Kromosomien koko on erittäin suuri tavallisiin interfaasikromosomeihin verrattuna. Ne voivat olla paksuudeltaan jopa 15 - 25μm ja pituudeltaan 100 - 25μm.


title: Polyteenikromosomi

text: Polyteenikromosomeissa näkyy usein selvästi tummien kromomeeri- ja vaaleiden interkromomeeriraitojen vuorottelu. Juovarakenne syntyy DNA-rihmojen lukumäärän vaihtelusta ja erilaisesta pakkautumisasteesta kromosomin eri osissa. Juovarakenne on kromosomispesifi ja sen avulla voidaan esimerkiksi fysikaalisessa kartoituksessa eri kromosomit erottaa toisistaan. Kromosomit ovat organisoituneet kromosentrin ympärille, joka sisältää niiden sentromeerialueet.


title: Polyteenikromosomi

text: Banaanikärpäsellä on aikanaan arvioitu X-kromosomin juovarakenteen perusteella olevan yhteensä noin 5072 kromomeerijuovaa Alun perin uskottiin, että yksi juova vastaa yhtä geeniä. Koska banaanikärpäsellä tiedetään olevan noin 16000 geeniä, täytyy niitä olla juovissa useampia. Usein nämä geenit ovat myös samanaikaisesti aktivoituvia. Myös juovien välisillä alueilla voi mahdollisesti sijaita geenejä.


title: Polyteenikromosomi

text: Polyteenikromosomien ja lamppuharjakromosomien geenitoiminnan aktivoituminen havaitaan puffeina tai Balbianin renkaina, jotka ovat erillisiä, eri tavoin paisuneita ja turvonneita, dekondensoituneita kromomeereja. Puffissa DNA on dekondensoitunutta yhden kromomeerin alueella, kun taas Balbianin renkaat ovat suurempia. Puffien sijoittuminen kromosomistoon on säädeltyä ja niiden paikkojen muutokset ovat seurausta geenitoiminnan muutoksista. Ne jaetaan esiintymisensä mukaan epäspesifisiin sekä kudos- ja vaihespesifisiin puffeihin. Niistä n. 80 % on kudos- tai vaihespesifisiä. Dekondensoitunut alue vastaa aluetta, jolla tapahtuu aktiivista transkriptiota. Hormoneilla on myös osoitettu olevan suora vaikutus puffien muodostumisen säätelyyn. Varhaisilla puffeilla havaitaan suora vaste hormonistimulukseen.


title: Polyteenikromosomi

text: Polyteenikromosomeja tavataan hyönteisillä joissakin kudoksissa, jotka eivät erilaistu aikuisen hyönteisen rakenteiksi. Esimerkiksi surviaissääskellä ja banaanikärpäsellä on polyteenikromosomisto toukan sylkirauhasten soluissa. Muissa eliöryhmissä polyteenikromosomeja tavataan esimerkiksi palkokasvien syöttösoluissa ja joillakin yksisoluisilla, kuten ripsieläimillä. Niihin kuuluvalla tohvelieläimellä on kaksi tumaa, joista toisessa on RNA-synteesistä vastaava polyteenikromosomisto (nk. RNA-synteesituma). Eräiden sammakkoeläinten ja selkärangattomien kypsyvissä oosyyteissä esiintyvät, tyypillisen ulkonäkönsä mukaan nimensä saaneet lamppuharjakromosomit () ovat myös vastaavia jättiläiskromosomeja. Myös Drosophilidae-heimon kärpästen spermatosyyttien tumissa on lamppuharjakromosomeja.


title: Polyteenikromosomi

text: Endoreduplikaation seurauksena syntyneiden useiden identtisten geenikopioiden ansiosta tarvittavien proteiinien mRNA-synteesi on polyteenikromosomillisissa soluissa erittäin tehokasta. Esimerkiksi sylkirauhaset, oosyytit ja syöttösolut ovat kehittyvän organismin osia, joilla on hyvin erikoistunut tehtävä ja joilta siten tarvitaan voimakasta proteiinintuotantoa. Aikuisilla organismeilla vaikutuksiltaan lähes vastaava RNA-synteesiä tehostava menetelmä ovat eri puolilla genomia sijaitsevat, geenien monistuminen seurauksena syntyneet geenikopiot. Esimerkiksi ihmisellä rRNA:n geeneistä on kromosomistossa lukuisia perättäisiä kopioita.


title: Polyteenikromosomi

text: Erikoisen rakenteensa vuoksi polyteenikromosomien sytogeneettinen ja molekyyligeneettinen tutkimus on antanut paljon tietoa mm. kromosomien rakenteesta, eukaryoottien geenitoiminnan säätelystä ja transkriptiosta yleensä. Polyteenikromosomeilla on merkitystä myös nykyisessä tutkimuksessa. Vaikka ne näyttävätkin melko erilaisilta, niiden rakenne kuitenkin muistuttaa hyvin interfaasikromosomin yleistä rakennetta. Siten polyteenikromosomeilla voidaan tehdä erilaisia rakennetutkimuksia, jotka olisivat mahdottomia suorittaa tavallisilla intefaasivaiheen kromosomeilla niiden pienen koon takia. Surviaissääsken toukkien jättiläismäisiä puffeja, nk. Balbianin renkaita, on vuorostaan käytetty transkription tutkimuksessa. Erittäin suuren kokonsa vuoksi yksittäisiä renkaita on ollut mahdollista eristää mikromanipulaatiotekniikalla.


title: Polyteenikromosomi

text: "Drosophila"-genetiikassa polyteenikromosomit ovat tarjonneet loistavan mahdollisuuden geenien ja erilaisten keinotekoisten insertioiden paikantamiseen kromosomistossa. Alun perin paikannus on tapahtunut pelkän valomikroskoopin avulla juovarakenteen muutoksia vertailemalla, mutta mikroskooppi- ja DNA-tekniikoiden myötä erilaiset "in situ" -hybridisaatiotutkimukset ovat mahdollistaneet tunnetun DNA-sekvenssin paikallistamisen huomattavalla tarkkuudella fluoresenssileimatuilla koettimella.


title: Apachi

text: Apachi eli länsiafrikanabassipuu ("Triplochiton scleroxylon") on länsifrikkalainen trooppinen puulaji. Muita nimiä puulle ovat mm. "obeche" (Nigeria), "wawa" (Ghana), "ayous" (Kamerun) ja "samba" (Norsunluurannikko).


title: Apachi

text: Apachi kasvaa hyvin kookkaaksi puuksi, jolle voi kertyä korkeutta jopa 50–55 metriä ja läpimittaa 200 cm. Runko on suora ja oksaton 25–30 metrin korkeuteen saakka. Varsinkin Nigeriassa, Norsunluurannikolla ja Liberiassa apachille tyypillisiä ovat melkein 8 metrin korkeuteen ulottuvat lankkujuuret.


title: Apachi

text: Apachin manto- ja sydänpuu ovat samanvärisiä eikä niitä voi erottaa toisistaan. Puuaines on kellertävänvalkoista tai valkoista ja hohtavaa. Puuaineksessa saattaa olla kullankeltaista hohdetta. Puuaines on hyvin pehmeää, kevyttä, lyhytkuituista, taipuisaa, elastista ja iskunkestävää. Puuaines ei kestä hyvin kulutusta ja säätilojen muutoksia. Vastakaadettu puu on hyvin altista hyönteisille.


title: Apachi

text: Apachia on helppo työstää kaikilla välineillä. Se on kevyttä sahata ja höylätä, mutta halkominen on vaikeampaa. Apachi on erityisen hyvää sorvattavaa ja leikattavaa.


title: Apachi

text: Apachia käytetään muun muassa saunojen lauteissa ja paneeleissa sen pihkattomuuden ja erityisesti heikon lämmönjohtokyvyn ansiosta. Apachista tehdään myös taulujen kehyksiä ja bassokitaroita


title: Luettelo kruunusta luopuneista monarkeista

text: Tämä on luettelo monarkeista, jotka ovat luopuneet kruunusta eli suorittaneet abdikaation.


title: Brown (albumi)

text: Brown on rock-yhtye P.O.D.:n toinen albumi. Sen tuotti P.O.D.:n ensimmäisen levyn tavoin yhtyeen rumpalin isä Noah Bernardo. Levy julkaistiin vuonna 1996. Levy myi niin paljon odotettua enemmän, että ei mennyt kauankaan kun levy oli loppuunmyyty ja yhtye julkaisi siitä erikoispainoksen. Levy re-masteroitiin vuonna 2000.


title: Adidas Arena

text: Adidas Arena on lento- ja suurmäen muodostama mäkihyppystadion Harrachovissa Tšekissä lähellä Puolan rajaa.


title: Adidas Arena

text: Vuonna 2005 mäkikeskus kunnostettiin. Sen yhteydessä mäet muutettiin vastaamaan FIS:in vaatimuksia. Suurmäen K-pistettä siirrettiin 120 metristä 125 metriin ja HS-pistettä siirrettiin 134 metristä 142 metriin. Lentomäen HS-pistettä siirrettiin 203 metristä 205 metriin.


title: Adidas Arena

text: Čerťák on yksi maailman viidestä lentomäestä. Mäestä hypätään maailmancupia ja siellä on järjestetty lentomäen maailmanmestaruuskilpailut vuosina 1983, 1992, 2002 ja 2014.


title: Adidas Arena

text:
Mäkiennätyksen 214,5 metriä ovat hypänneet Matti Hautamäki, joka hyppäsi sen lentomäen maailmanmestaruuskisoissa 2002 ja itävaltalainen Thomas Morgenstern sivusi Hautamäen mäkiennätystä vuonna 2008.
Virallisen mäkiennätyksen 145,5 metriä on hypännyt Janne Ahonen, epävirallinen mäkiennätys syntyi vuonna 2004 Continental Cupin kilpailussa, kun Martin Koch liiteli 151,0 metriin.


title: Nakki ja Tappi

text: Nakki ja Tappi on Mattipekka Ratian (1966–2014) sarjakuva, joka kertoo suomalaisen homoparin elämästä.


title: Nakki ja Tappi

text: Nakki ja Tappi aloitettiin Flash-animaatiosarjana internetissä. Sen päähahmot Markku ja Heikki pidettiin aluksi "kaapissa", mutta heidän välisen suhteensa luonne tuli esille myöhemmässä vaiheessa.


title: Nakki ja Tappi

text: Nakkia ja Tappia alettiin julkaista strippinä "Ilta-Sanomissa". Ensimmäisen Nakki ja Tappi -sarjakuva-albumin kustansi Kustannusosakeyhtiö Nemo syksyllä 2003.


title: Idol Serbia ja Montenegro & Makedonia

text: Idol Serbia, Montenegro & Makedonia oli balkanilainen versio brittiläisestä Pop Idol -ohjelmasta, jota esitettiin vuosina 2003–2005. Ohjelmassa etsittiin laulajiksi haluavia Serbia ja Montenegrosta ja Makedoniasta.


title: Idol Serbia ja Montenegro & Makedonia

text: Alun perin ohjelmaan etsittiin laulajaa Serbia ja Montenegrosta. Toisella kaudella mukaan tuli myös Makedonian tasavalta.


title: Idol Serbia ja Montenegro & Makedonia

text: Televisiokanava RTV BK Telecom esittää ohjelmaa. Ensimmäisen kauden voitti Cveta Majtanović ja toisen kauden Mina Laličić.


title: Idol Serbia ja Montenegro & Makedonia

text: Ensimmäisellä kaudella koelauluja järjestettiin vain Serbia ja Montenegrossa. Toisella kaudella Makedonian tullessa mukaan uudeksi koelaulupaikaksi tuli maan pääkaupunki Skopje.


title: Udo

text: Udolla voidaan viitata seuraaviin:


title: Metro Cebu

text: Metro Cebu on Filippiinien toiseksi suurin suurkaupunkialue heti Metro Manilan jälkeen. Se ei ole hallinnollinen yksikkö vaan taloudellinen alue. Suurkaupunkialueen keskus on Cebu City, ja se jakautuu seitsemään kaupunkiin ja kuuteen kuntaan. Metropolialueen pinta-ala 998,0 neliökilometriä, ja sillä asuu 2,551 miljoonaa (tilanne vuonna 2010) ihmistä väestötiheydellä 1 934 asukasta neliökilometriä kohden.


title: Emmanuel Carrère

text: Emmanuel Carrère (s. 1957 Pariisi, Ranska) on ranskalainen kirjailija. Hän on julkaissut useita kaunokirjallisia teoksia ja kirjoittanut elokuvakäsikirjoituksia.


title: Emmanuel Carrère

text: Carrère on tuotannossaan keskittynyt kuvaamaan minuuden haurautta ja häilyvyyttä. Hänen teoksissaan salatut pelot saavat mielikuvituksen lentämään niin kohtuuttomasti, että elämä suistuu raiteiltaan. Carrère sai Prix Femina -kirjallisuuspalkinnon vuonna 1995 romaanistaan "Huviretki painajaisiin". Kirjan pohjalta Claude Miller ohjasi samannimisen elokuvan. Myös Carréren Philip K. Dickin elämästä kertova kirja "Je suis vivant et vous êtes morts" ("Olen elävä ja te olette kuolleita"), sekä "Valhe" on filmattu. Carrèren kirja "Viikset" luetaan fantasiakirjallisuuteen.


title: Optinen siru

text: Optinen siru on pieni tietokoneen osa, joka on tosin vielä kehittelyasteella. Periaatteiltaan optinen siru muistuttaa nykyistä puolijohteisiin perustuvaa mikropiiriä, sillä erolla, että tietoa kuljettava sähkö korvattaisiin valolla. Nykypäivänä suurin este optisien sirujen toimivuuden tiellä on riittävän pienen valonlähteen, sekä aineen, joka pystyisi säätelemään suuren valomäärän kulkureittiä vain pienen valomäärän perusteella ("valotransistorin") puuttuminen.


title: Optinen siru

text: Jos toimiva optinen siru keksitään, se mullistaa elektroniikan: Valo on paljon sähköä nopeampaa, eikä valoon perustuva tietokone tuota juurikaan lämpöä, joten sirut voidaan ahtaa hyvin pieneen tilaan.


title: Georges d’Anthès

text: Georges-Charles de Heeckeren d'Anthès (5. helmikuuta 1812 – 2. marraskuuta 1895) oli ranskalainen sotilas.


title: Georges d’Anthès

text: Vaikka d'Anthèsilla oli ura senaattorina Ranskan toisessa keisarikunnassa, hänet tunnetaan parhaiten kaksintaistelusta, jonka hän kävi runoilija Aleksandr Puškinia vastaan vuonna 1837. Puškin sai taistelussa surmansa.


title: Georges d’Anthès

text: D'Anthès syntyi Colmarissa, Elsassin alueella ja opiskeli sotilasakatemiassa. Hän palveli myöhemmin Preussissa ja Venäjällä, ja vuonna 1836 hänestä tuli luutnantti. Anthès tapasi Venäjällä ollessaan Puškinin vaimon Natalian.


title: Georges d’Anthès

text: Aleksander Puškin epäili Anthèsin rakastuneen vaimoonsa ja päätti haastaa tämän kaksintaisteluun - siitäkin huolimatta, että Anthès oli 10. tammikuuta 1837 nainut Natalian sisaren Jekaterina Gontšarovan.


title: Georges d’Anthès

text: Kaksintaistelu käytiin 10. helmikuuta 1837. Anthès ampui Puškinia kuolettavasti vatsaan. Kaksintaistelu oli Venäjällä laitonta, ja Anthès vangittiin, mutta syytteistä häntä vastaan luovuttiin.


title: Georges d’Anthès

text: Anthès sai neljä lasta ennen vaimonsa kuolemaa 15. lokakuuta 1843. Hän itse eli 83-vuotiaaksi vuoteen 1895 asti.


title: Valenssi (kielitiede)

text: Valenssi kielitieteessä viittaa siihen, kuinka monta argumenttia jokin tietty verbi hallitsee. Verbin kanssa tulee käyttää kaikkia näitä argumentteja, jotta lauseesta tulee kieliopillisesti täydellinen. Valenssi liittyy läheisesti verbien transitiivisuuteen, mutta siinä missä transitiivisuus keskittyy suoriin ja epäsuoriin objekteihin, valenssi kattaa myös lauseen ne subjektit, objektit ja pre- tai postpositiolauseet, joita verbi hallitsee.


title: Valenssi (kielitiede)

text: Valenssin merkitys kielitieteestä on johdettu kemiasta, jossa se viittaa atomien sidosten lukumäärään. Valenssilla tarkoitetaan verbin kykyä hallita tiettyä määrää erilaisia substantiivilausekkeita. Monovalentit verbit (esimerkiksi ”nukkua”) eivät saa suoraa objektia (*”Hän nukkui univelan.”). Divalentit verbit hallitsevat kahta argumenttia (”syödä”, ”lukea”). Trivalentit verbit taas hallitsevat kolmea argumenttia (esimerkiksi verbi ”antaa”, jolla on kolme argumenttia: antaja, annettu asia sekä saaja).


title: Valenssi (kielitiede)

text: Avalentti verbi ei hallitse yhtään argumenttia. Esimerkiksi verbi ”sataa” voi olla monovalentti (”Sataa vettä.”) mutta se voi myös redusoitua avalentiksi (”Sataa.”). Avalenteiksi luetaan myös verbit, joiden ainoa argumentti on muodollinen subjekti (täytesana), esimerkiksi , ’sataa’.


title: Valenssi (kielitiede)

text: Vaikka valenssi liittyy transitiivisuuteen, eivät ne ole yksi yhteen sama asia. Transitiivisuus viittaa siihen verbille kuuluviin ydinargumentteihin, jotka ovat pakollisia. Verbin valenssi ja transitiivisuus eivät siis aina vastaa toisiaan.


title: Fulvius

text: Fulvius on roomalainen nimi. Fulviusten suku eli "gens" olivat alun perin kotoisin Tusculumista. Suku kuului patriiseihin ja oli arvostettu.


title: Fulvius

text: Suvun ensimmäinen jäsen Lucius Fulvius Curvus oli konsuli vuonna 322 eaa. Sukuun kuului myös lisänimeä Flaccus kantanut sukuhaara johon kuului myös useita merkittäviä henkilöitä.


title: Fulvius

text: Nimeä Fulvius ovat kantaneet muun muassa:


title: Israelin jalkapallomaajoukkue

text: Israelin jalkapallomaajoukkue edustaa Israelia kansainvälisissä jalkapallon maaotteluissa. Vaikka Israel on maantieteellisesti Aasian valtio, se on Euroopan maanosaliiton UEFAn jäsen. Sen vuoksi Israelilla on oikeus osallistua jalkapallon EM-kisoihin karsintoineen sekä jalkapallon MM-kisoissa UEFAn karsintoihin.


title: Israelin jalkapallomaajoukkue

text: Historiansa aikana Israel on osallistunut MM-kilpailujen karsintoihin viiden eri maanosaliiton mukana: Aasian, Afrikan, Etelä-Amerikan, Euroopan ja Oseanian karsinnoissa. Vuodesta 1994 lähtien se on ollut Euroopan jalkapalloliiton UEFAn jäsen.


title: Israelin jalkapallomaajoukkue

text: Israelin jalkapalloliitto (IFA) perustettiin vuonna 1928 Palestiinan jalkapalloliiton nimellä, 20 vuotta ennen Israelin valtion perustamista. FIFAn jäsen siitä tuli vuonna 1929. Palestiinan joukkue osallistui 1934 ja 1938 MM-kisojen karsintoihin. Ensimmäisen ottelunsa se pelasi 1934 karsinnoissa Egyptiä vastaan häviten maalein 7-1. Joukkueen ainoan maalin teki Avraham Nudelmann.


title: Israelin jalkapallomaajoukkue

text:
Vuonna 1964 Israel isännöi Aasian mestaruusturnausta ja voitti pokaalin kaadettuaan loppuottelussa Etelä-Korean maalein 2-1. Olympialaisiin Israel otti ensi kerran osaa 1968 Meksikossa, missä se hävisi puolivälierässä Bulgarialle.
Israelin ainoa esiintyminen MM-lopputurnauksessa nähtiin 1970 Meksikon kisoissa, missä se jäi alkulohkossaan viimeiseksi hävittyään Uruguaylle ja pelattuaan tasan Ruotsin ja aina loppuotteluun asti selviytyneen Italian kanssa. Toistamiseen Israel oli mukana olympialaisissa 1976 Montrealissa, missä taival tyssäsi jälleen puolivälieriin, tällä kertaa Brasiliaa vastaan.


title: Israelin jalkapallomaajoukkue

text: 1990 Italian MM-kisojen karsinnoissa Israel eteni Oseanian lohkosta jatkokarsintoihin Kolumbiaa vastaan, mutta hävisi kaksiosaisen ottelun maalein 1-0 ja 0-0. Israel selvitti tiensä myös 2000 EM-kisojen jatkokarsintoihin, missä se kuitenkin hävisi Tanskalle.


title: Sežana

text: Sežana () on kaupunki Sloveniassa Italian rajan lähellä. Kaupungin asukasluku on 12 470 (2009). Kras-Brkini-alueen hallinnollinen keskus nimitettiin myös "Kras-metropolisiksi".


title: Sežana

text: Kaupunki sijaitsee 10 kilometrin päässä Triestestä ja 80 kilometrin päässä Ljubljanasta. Historiassaan Sežana on ollut suuri rajanylityspaikka Italian ja Slovenian välillä.


title: Sežana

text: Sežanalla on yksi ystävyyskaupunki:


title: Nadežda von Meck

text: Nadežda Filaterovna von Meck, os. Frolovski (1831–1894) oli venäläinen leskirouva ja mesenaatti, joka toimi taloudellisena tukijana Pjotr Tšaikovskille, Nikolai Rubinsteinille ja Claude Debussylle.


title: Nadežda von Meck

text: Nadežda meni vuonna 1847 naimisiin Karl von Meckin kanssa. Pari sai 18 lasta. Karl kuoli vuonna 1871, ja leskeksi jäätyään Meck aloitti uransa taiteidentukijana. Meck teki vuosina 1877–1890 huomattavaa yhteistyötä Tšaikovskin kanssa. Meck ei kuitenkaan koskaan tutustunut säveltäjään henkilökohtaisesti.


title: Nadežda von Meck

text: Meck tuki Tšaikovskin säveltäjänuraa lahjoittamalla tälle taloudellista apua 6 000 ruplaa vuodessa. Meck lopetti tuen tarjoamisen vuonna 1890 mahdollisesti säveltäjän homoseksuaalisuuden paljastuttua.


title: Nadežda von Meck

text: Tšaikovski omisti mm. neljännen sinfoniansa Meckille. Meck kuoli 1894, vuotta myöhemmin kuin Tšaikovski.


title: Assassin’s Creed

text: Assassin’s Creed on Ubisoft Montrealin kehittämä ja Ubisoftin vuonna 2007 PlayStation 3:lle, Xbox 360:lle ja Microsoft Windowsille julkaisema "Assassin’s Creed" -toimintaseikkailupelisarjan videopeli.


title: Assassin’s Creed

text: Pelin tarina sijoittuu vuoteen 1191. Pelaaja ohjaa Altaïr Ibn-La’Ahadia (), assassiinia eli salamurhaajaa, jonka tehtävänä on murhata yhdeksän historiallista henkilöä. Peliympäristöinä toimivat Jerusalem, Akko, Damaskos ja Masyaf.


title: Assassin’s Creed

text: Nintendo DS:lle julkaistu "" on pelin esiosa. PlayStation Portablelle julkaistu "" sijoittuu "Assassin’s Creedin" ja "Assassin’s Creed II":n väliseen aikaan.


title: Assassin’s Creed

text: Kaupunkien kaduilla kuljeskelee tavallisia ihmisiä, joiden käyttäytymiseen pelaajan teot vaikuttavat. Pelaaja voi hieman töniä väkijoukossa ilman suurempaa vaikutusta, mutta väkivalta saa väkijoukon paniikkiin ja johtaa vartijoiden kutsumiseen. Jos pelaaja kiipeilee seinillä, väkijoukko kerääntyy alas tuijottamaan ja huutelemaan vartijoita paikalle.


title: Assassin’s Creed

text: "Assassin’s Creedin" pääpeli koostuu sarjasta tehtäviä, joissa on tunnistettava ja murhattava tietty kohde keskiaikaisessa Damaskoksen, Akkon tai Jerusalemin kaupungissa. Jokainen kaupunki on laaja, historiallisesti yksityiskohtainen metropoli täynnä tekoälyhahmoja, kätkettyjä salaisuuksia ja sivutehtäviä. Ennen kohteiden murhaamista pelaajan on kerättävä tietoa käymällä viestinviejien taskuilla, kuulustelemalla ilmiantajia ja salakuuntelemalla keskusteluja pysytellen samalla huomaamattomana. Altaïrin on selvitettävä tärkeät sijainnit katselemalla korkeiden rakennusten huipulta koko kaupunkia ja merkkaamalla kohteet karttaan.


title: Assassin’s Creed

text: Pelin ohjausjärjestelmä on omalaatuinen: Altaïrin raajat on määritetty eri näppäimiin, ja pelaaja voi tehdä kombinaatioita, jotka peli tulkitsee tapahtumahetken mukaan. Esimerkiksi muuria kohti juokseminen ja jalkanäppäimen painaminen saa Altaïrin hyppäämään sen yli, kun taas käsivarsinäppäin saa hahmon heilauttamaan itsensä käsien varassa muurin yli. Erilaisia komentoja yhdistelemällä pelaaja voi toteuttaa lukuisia taistelukomboja ja kiivetä pitkin rakennuksien seiniä.


title: Assassin’s Creed

text: Huomaamattomana pysymisen oleellisena tekijänä pelissä on Altaïrin pahaa mainetta ruudun vasemmassa yläkulmassa valvova hälytysmittari. Epätavalliset toimet, kuten väkijoukon läpi rynniminen, herättävät ohikulkijoiden ja ennen pitkää myös vartijoiden huomion. Hälytyksen sattuessa pakenemisessa voi käyttää apuna esimerkiksi ystävällismielisiä väkijoukkoja, jotka pysäyttävät takaa-ajavat vartijat, kaapuihin verhoutuneita oppineita, joiden joukkoon voi soluttautua sekä valtavia heinäpaaleja, joihin voi piiloutua tilanteen rauhoittumiseen asti.


title: Assassin’s Creed

text: Taisteluiden varalle Altaïrilla on aseinaan miekka, tikari sekä rannesuojassa sijaitseva "piiloterä" (hidden blade), jolla on mahdollista toteuttaa nopeita ja hiljaisia salamurhia kohteisiin jotka eivät ole tietoisia pelaajan läsnäolosta. Piiloterällä suoritettu isku antaa Altaïrille aikaa lähteä vaivihkaa tilanteesta, sillä uhri saattaa seistä jonkin aikaa kunnes kaatuu kuolleena maahan herättäen huomiota muissa vartioissa ja siviileissä. Pelin lähitaistelumekaniikka koostuu hyökkäyksistä, torjunnoista ja nopeasti tappavista vastaiskuista, jotka vaativat pikkutarkkaa ajoitusta. Pelin edetessä käyttöön avautuu mahdollisuuksia mukauttaa aseita sekä uusia esineitä, kuten paremmat saappaat ja käsineet kiipeämistä varten.


title: Assassin’s Creed

text: On vuosi 1191. Lähi-idässä raivoaa Rikhard Leijonamielen johtama kolmas ristiretki. Voimainkoitoksen ytimessä ovat säälimättömyydestään ja viekkaudestaan tunnetut assassiinit, joiden tehtävänä on tukahduttaa ristiretkeä harventamalla kummankin puolen rivejä. Leijonamielen johtamat ristiretkijoukot taistelevat Saladinin muslimiarmeijaa vastaan, ja molemmat osapuolet pelkäävät assassiineja. Assassiinien epäonnistunut yritys murhata temppeliritarien suurmestari Robert De Sable on kuitenkin suistanut koko alueen sekasorron valtaan. Iskusta vastuussa ollut mestariassassiinin tasolla ollut Altaïr alennetaan palkkamurhaajien alhaisimpaan arvoon - noviisiksi - ja häneltä viedään varusteet. Assassiinien killan johtaja ja mentori Al Mualim antaa kuitenkin Altaïrille tilaisuuden hyvittää tekonsa: hänen on määrä murhata yhdeksän ristiretkien jatkumisesta vastuussa olevaa henkilöä, jotta Al Mualim voi saada aikaan rauhan Lähi-itään.


title: Assassin’s Creed

text: Pelissä seurataan myös Desmond Miles -nimisen miehen tarinaa vuonna 2012 tulevaisuudessa. Altaïr on Desmondin kaukainen esi-isä, minkä johdosta Abstergo-niminen yhtiö kaappaa hänet. Koska Abstergo haluaa löytää Apple of Edenin, Desmond pakotetaan tutkimaan Altaïrin seikkailuja Animus-nimisen laitteen avulla, joka analysoi Desmondin ”geneettistä muistia”.


title: Assassin’s Creed

text: "Assassin’s Creedin" arvosanat ovat vaihdelleet paljon eri pelisivuilla ja -lehdillä. Metacriticissä pelin Xbox 360 -version keskiarvoksi on muodostunut 81 ja PlayStation 3 -version 80. Pelisivustoista muun muassa Games Radar ja Game Pro ovat antaneet pelille täydet pisteet, kun taas esimerkiksi ZTGameDomainin arvosana oli vain 6.5.


title: VMS Monster

text: Monster tai VMS Monster on vanha MUD-tyylinen peli, joka kehitettiin VAX/VMS-tietokonejärjestelmälle 1980-luvun lopulla. Se oli lajityypissään ensimmäisiä pelejä, joissa pelaavat pystyivät muokkaamaan ja laajentamaan peliympäristöä ajon aikana. MUD-piireissä yleinen englanninkielinen nimitys tällaiselle ominaisuudelle on nykyään "online creation", OLC.


title: VMS Monster

text: "Monsterissa" pelaajat voivat taistella, keskustella, vaihtaa esineitä ja tutkia pelimaailmaa. OLC:n avulla he pystyvät lisäksi luomaan uusia esineitä ja huoneita ja laatimaan pieniä tehtäviä muiden pelaajien ratkaistavaksi. Huomionarvoista alkuperäisessä "Monsterissa" on se, että siinä ei ole ollenkaan ei-pelaajahahmoja.


title: VMS Monster

text: Monsterin kehitti Richard Skrenta (tunnettu varhaisesta Apple-viruksesta Elk Cloner) Northwestern-yliopistossa Yhdysvaltain Illinois'ssa vuonna 1988. Hän kirjoitti pelin alun perin pascalilla VMS-käyttöjärjestelmän versiolle 4.6.


title: VMS Monster

text: Skrentan mukaan "Monsterin toinen julkaisu oli hyvin suosittu" (yliopistolla), ja pelaajat rakensivat sitä varten lopulta yli 100 huonetta. Marraskuussa 1988 Skrenta laittoi "Monsterin" yleiseen levitykseen USENET-ryhmässä comp.sources.games. Vaikka peli ei luultavasti koskaan saavuttanut erityistä suosiota Northwestern-yliopiston ulkopuolella, se toimi yhtenä merkittävänä vaikuttimena James Aspnesille, kun hän kehitti TinyMUDin 1989. TinyMUDista syntyi yksi 1990-luvun kolmesta hallitsevasta MUD-lajityyppien haarasta (DikuMUDin ja LPMudin lisäksi).


title: VMS Monster

text: "Monster" sai jotain huomiota myös Suomessa. Pelistä kehitettiin muunnelma nimeltään "Monster Helsinki", jonka Kari E. Hurtta julkaisi VMSnet-uutisryhmissä 1990-luvun alussa. Julkaisun saatteena olleen viestin mukaan kyseiseen versioon oli lisätty ainakin ei-pelaajahahmot, MDL-kieli ("Monster Defination Language") niiden ohjelmointiin ja joitakin uusia komentoja, minkä lisäksi pelin I/O-rutiineja oli parannettu.


title: VMS Monster

text: Teknisesti "Monster" eroaa mudeille tyypillisestä asiakas-palvelin-mallista. Monsterissa jokainen pelaaja ajaa omaa kopiota peliohjelmasta, ja näiden pelaajaprosessien välinen kommunikointi toteutetaan kaikille prosesseille yhteisten tiedostojen avulla.


title: VMS Monster

text: Tapahtumat pelimaailman eri huoneissa kirjataan yhteiseen tapahtumatiedostoon. Kun joku pelaajahahmo tekee jotain jossain (esimerkiksi poimii esineen, taistelee tai poistuu pelistä), kirjataan se tiedostoon kyseiselle huoneelle varattuun tietueeseen. Pelaajien Monster-prosessit tutkivat tiedostoa säännöllisesti, ja yksittäinen prosessi käsittelee tällaisen uuden, jonkun toisen pelaajan aiheuttaman tapahtuman, mikäli prosessin kontrolloima pelihahmo on huoneessa, jossa se tapahtui.


title: Seiskarinkoira

text: Seiskarinkoira oli alun perin Seiskarin saariston alueella käytetyistä hyljekoirista polveutunut harvinainen koirarotu. Nykyinen seiskarinkoira on jalostusohjelma, jonka tarkoituksena on luoda uudelleen alkuperäisen seiskarinkoiran kaltainen koirarotu. Nykyinen seiskarinkoira ei ole Suomen Kennelliiton eikä FCI:n tunnustama. Sen jalostusta valvoo ja kannan rekisteriä ylläpitää Seiskarinkoirakerho ry.


title: Seiskarinkoira

text: Talvisodan edellä lokakuussa 1939 tehdyn Seiskarin ja muiden Suomenlahden ulkosaarten saarelaisten evakuoinnin yhteydessä valtaosa hyljekoirista jäi joko kotisaarilleen tai ammuttiin. Saarille jääneet nääntyivät vähitellen nälkään. Rotu harvinaistui ja hävisi 1950-luvulla hylkeenpyynnin vähetessä lähes kokonaan tai sekoittui muihin rotuihin. Yleensä se on väriltään musta tai ruskean eri sävyinen, tassuissa, hännänpäässä ja rinnassa saa olla valkoista. Alun perin Suomenlahden hyljekoirat olivat väriltään vaaleankirjavia mutta ennen 1800-luvulla tapahtunutta risteytymistä lähes valkoisia.


title: Seiskarinkoira

text: Seiskarinkoiran hävittyä 1950-luvulla miltei kokonaan on rotua sittemmin kehitetty jäljelle jääneistä rippeistä.


title: Seiskarinkoira

text: Nykyinen seiskarinkoiran jalostusprojekti ei koostu puhtaasti seiskarilaisista hyljekoirista vaan on niiden rekonstruktio, jonka määritelmä perustuu aikalaislähteisiin ja perimätietoon alkuperäisistä Seiskarin koirista.


title: Seiskarinkoira

text: Uutta seiskarinkoiraa jalostetaan avoimella kantakirjalla, millä yritetään välttää liian pienen kannan perimän yksipuolistuminen ja perinnölliset viat. Jalostuskantaan hyväksytään määritelmän mukaisia yksilöitä rotutaustasta riippumatta. Kantaan lisättävät koirat ovat enimmäkseen pystykorvataustaisia sekarotuisia. Jalostuksen tärkein periaate on kannan terveys.


title: Seiskarinkoira

text: Nykyisten seiskarinkoirien jalostuksessa tavoitellaan seuraavan määritelmän mukaista tyyppiä: urosten korkeus 47–53 senttimetriä, narttujen 44–50 senttimetriä. Paino on suhteessa koiran korkeuteen, yleensä 14–20 kilogrammaa. Yleisvaikutelma on kevyt ja hieman korkeuttaan pidempi pystykorva.


title: Seiskarinkoira

text: Pää on muodoltaan kiilamainen kolmio, ja otsapenger on loivahko. Korvat ovat pystyt ja mahdollisesti kärjestä taittuvat, ihanteellisesti leveyttään korkeammat. Kuono on pitkän- ja sironpuoleinen, ja häntä kiertyy selän päälle. Takajaloissa on kannukset. Raajojen kulmaukset ovat normaalit, ja koiran liikkeet ketterät.


title: Seiskarinkoira

text: Turkin päällikarva on lyhyehköä, vartalonmyötäistä ja vettä hylkivää, aluskarva on havaittavaa. Väritys on musta, ruskea tai mustan- tai ruskeankirjava.


title: Seiskarinkoira

text: Koira on luonteeltaan sosiaalinen ja ystävällinen ihmisiä kohtaan.


title: Tarponi

text: Tarponi ("Megalops atlanticus") eli tarpooni on hieman yli kahden metrin pituiseksi kasvava petokala. Suurimpien tiedetään painaneen n. 160 kg.


title: Tarponi

text: Tarponin suomut ovat suuret ja hopeanhohtoiset. Ruumis on sivuilta litistynyt ja selkäevän takakärki on pidentynyt siimamaiseksi.


title: Tarponi

text: Tarponia tavataan Atlantissa Pohjois- ja Länsi-Afrikan sekä Pohjois- Etelä-Amerikan rannikkovesillä lauhkealle vyöhykkeelle asti. Sitä tavataan myös Meksikonlahden saarten lähistöllä. Yleensä se oleskelee noin 30 metrin syvyydessä.


title: Tarponi

text: Tarponin ruokavalioon kuuluu erilaisia kaloja ja äyriäisiä.


title: Tarponi

text: Tarponinaaras tuottaa kerralla jopa 12 miljoonaa mätimunaa, jotka sirotellaan ulapalle. Poikaset hakeutuvat suojaisiin jokisuistoihin ja mangrovemetsiin kehittymään. Poikaset varttuvat hitaasti; ne käyvät läpi 11 kasvuvaihetta ennen aikuistumista ja tarponi saavuttaakin sukukypsyyden vasta 6-7 vuoden iässä, jolloin ne ovat noin metrin pituisia. Vastakuoriutuneita poikasia kutsutaan leptocephaluksiksi samoin kuin ankeriaiden poikasia vaikka niillä ei ole minkäänlaisia sukulaisuussuhteita.


title: Tarponi

text: Tarponi on esiintymisalueellaan hyvin suosittu urheilukalastuksen kohde, sillä se on voimakas kala joka taistelee aggressiivisesti päästäkseen koukusta. Tarponia kutsutaan paikoin myös "hopeakuninkaaksi". Vaikka tarponi on kookas petokala, se ei tiettävästi ole ihmiselle vaarallinen.


title: Maksim Bahdanovitš

text: Maksim Adamavitš Bahdanovitš (, 9. joulukuuta 1891 – 25. toukokuuta 1917) oli valkovenäläinen runoilija ja kielenkääntäjä.


title: Maksim Bahdanovitš

text: Bahdanovitš syntyi Minskissä, mutta muutti pian perheineen Hrodnaan. Äiti kuoli tulevan runoilijan ollessa lapsi, ja vuonna 1896 edessä oli muutto Nižni Novgorodiin. Bahdanovitš opiskeli lakia, työskenteli sanomalehdessä ja tuli julkaistuksi sekä Valko-Venäjällä että Venäjällä. Vuonna 1914 Bahdanovitšin runokokoelma "Vjanok" julkaistiin Vilnassa. Helmikuussa 1917 runoilija lähti Krimille toipumaan tuberkuloosistaan. Hän ei kuitenkaan parantunut, vaan kuoli saman vuoden toukokuussa Jaltassa.


title: Maksim Bahdanovitš

text: Vuosina 1991–1995 Valko-Venäjällä julkaistiin täydellinen kokoelma Bahdanovitšin runoutta. Bahdanovitšilla on museot Minskissä, Hrodnassa ja Jaroslavlissa. Useita valkovenäläisiä ja venäläisiä katuja on nimetty hänen mukaansa. Elämänsä aikana Bahdanovitš lisäksi käänsi runoutta valkovenäjän ja venäjän kielille.


title: Edwin Klebs

text: Edwin Klebs (s. 6. helmikuuta 1834, Königsberg; k. 23. lokakuuta 1913, Bern) oli saksalainen patologi ja bakteriologi. Hän työskenteli saksalaisen lääkärin ja tutkijan Rudolf Virchow'n assistenttina vuosina 1861–1866 Berliinin Patologisessa instituutissa. Myöhemmin Klebs toimi professorina useissa eurooppalaisissa yliopistoissa, ja vuodesta 1896 hän työskenteli Rush Medical College-laitoksessa Chicagossa. Edwin Klebsin poika Arnold Klebs (1870–1943) seurasi isänsä jalanjälkiä lääkärinä ja tutkijana.


title: Edwin Klebs

text: Edwin Klebs tuli tunnetuksi tutkimuksistaan infektiosairauksien parissa. Hän tutki muun muassa tuberkuloosia, malariaa, pernaruttoa ja kuppaa. Hän kuvaili vuonna 1884 ensimmäisenä kurkkumädän aiheuttajan, "Corynebacterium diphtheriae" -bakteerin, joka tunnetaan myös nimellä "Klebs-Löffler"-basilli. "Klebsiella"-bakteerisuku on nimetty Edwin Klebsin mukaan.


title: Payable On Death Live

text: Payable On Death Live on yhdysvaltalaisen P.O.D.-yhtyeen kolmas albumi ja samalla yhtyeen ensimmäinen livealbumi. Albumi on tallenne P.O.D.:n TomFestin konsertista 1997. Albumi julkaistiin 1997 ja re-masteroitiin 2001.


title: Threshold RPG

text: Threshold RPG on yhdysvaltalaisen Frogdice Incin operoima joitakin pelialan palkintoja voittanut MUD. Sen teema painottuu keskiaikaiseen fantasiaan, ja pelille tyypillistä on, että roolipelaaminen ei ole valinnaista, vaan pelaajilta edellytetään jonkinasteista vakavaa eläytymistä eri pelitilanteisiin. Threshold avattiin virallisesti vuonna 1996. Sen pääkehittäjänä on toiminut Michael Hartman, joka tunnetaan pelissä nimellä Aristotle.


title: Leo James Rainwater

text: Leo James Rainwater (9. tammikuuta 1917 – 31. toukokuuta 1986) oli yhdysvaltalainen ydinfyysikko. Hän väitteli Columbian yliopistossa fysiikasta vuonna 1946.


title: Leo James Rainwater

text: Toisen maailmansodan aikana Rainwatrer osallistui ydinpommin kehitystyöhön. Vuonna 1949 hän alkoi kehittää teoriaa siitä että toisin kuin siihen asti oli luultu, atomin ytimet eivät ehkä olleetkaan pallomaisia. Aage Niels Bohr ja Benjamin Roy Mottelson osoittivat 1960-luvulla nämä teoriat oikeiksi kokeellisin tutkimuksin. Työ oli tärkeää ydinfuusion ymmärtämisen kannalta, ja palkittiin Nobelilla 1975.


title: Miikka Jouhkimainen

text: Miikka Jouhkimainen (s. 10. huhtikuuta 1985 Helsinki) on suomalainen jääkiekkoilija ja alamäkiluistelija. Jouhkimainen on HIFK:n juniorijoukkueiden kasvatti. Jouhkimainen pelasi kauden 2002–2003 Pohjois-Amerikan junioriliigassa, NAHL:ssä. HIFK:n edustusjoukkueessa hän debytoi kaudella 2005–2006.


title: Miikka Jouhkimainen

text: Kaudella 2007–2008 SaiPa lainasi Jouhkimaisen HIFK:sta riveihinsä kahdeksan ottelun ajaksi. Hyökkääjä palasi kuitenkin loppukaudeksi vielä Helsinkiin, mutta muutti kaudeksi 2008–2009 Lappeenrantaan kahden vuoden sopimuksella. Tosin kausi 2009–2010 Jouhkimaisella meni lähinnä sairaslistalla lokakuussa tapahtuneen lonkkavamman ja siitä seuranneen leikkausoperaation vuoksi. Kaudella 2010–2011 Jouhkimainen pelasi Mestiksen KooKoossa ja kaudeksi 2011–2012 hän siirtyi II-divisioonan Beween.


title: Miikka Jouhkimainen

text: Jouhkimainen kuuluu Suomen alamäkiluistelumaajoukkueeseen ja on voittanut alamäkiluistelun MM-kisat vuosina 2008 ja 2009.


title: Home Sweet Home

text: Home Sweet Home on heavy metal -yhtye Mötley Crüen kappale, jonka se julkaisi vuonna 1985 albumilla Theatre of Pain.


title: Home Sweet Home

text:
Nikki Sixxin mukaan kappale vangitsi omalta osaltaan tuolloin vallinneen tunnelman yhtyeessä; jäsenet tunsivat olevansa väsyneitä asfalttisotureita, jotka tarvitsivat taukoa, lepoa sekä kodin rauhaa. Kappaleen sanat ovat kirjoittaneet Nikki Sixx ja Vince Neil. Kappale alkaa hyvin tunnetuksi tulleella rauhallisella Tommy Leen soittamalla pianoballadilla. Yhtye julkaisi 1991 uudelleen äänitetyn Home Sweet Home "91" -remasterversion kokoelmalevyllään Decade of Decadence. Nikki Sixx kommentoi yhtyeen historiikissa "Törkytehdas", että kukaan bändin jäsenistä ei ollut tyytyväinen ensimmäiseen versioon, joka julkaistiin levyllä Theatre of Pain.
Kappale on omistettu Vince Neilin kuolonkolarissa vuonna 1984 kuolleen Razzlen muistolle. Kappale on yksi Mötley Crüen tunnetuimmista. Sen musiikkivideo äänestettiin niin monta kertaa MTV:n listoille, että kanava otti käyttöön ns. "Crüe-säännön", joka rajoitti kappaleen osuutta listalla.


title: Ratsutyttö (kirjasarja)

text: Ratsutyttö -kirjasarja on Marvi Jalon kirjoittama hevoskirjasarja, jonka päähenkilö on Kati-niminen ratsastajatyttö. Kirjasarjan ensimmäisessä osassa Kati muuttaa perheensä kanssa kaupungista maalle.


title: Ratsutyttö (kirjasarja)

text: Kati Oksala on kuudesluokkalainen ratsutyttö. Hänen paras kaverinsa on Makkara eli Margaret Elisabet Lillian Alice Liljendahl. Makkara on samalla luokalla kuin Kati. Hänellä on oma poni, jonka nimi on Boni fra Hveravellir eli Poni.


title: Ratsutyttö (kirjasarja)

text: Ravitalleilla työskentelevästä Linda Tammisesta eli Lintsistä tulee myös Katin ja Makkaran kaveri. Lintsillä on veli Jukka eli Juke. Lintsin ja Juken isä on kylän tunnetuin juoppo.


title: Ratsutyttö (kirjasarja)

text: Katin äitipuoli on oikealta nimeltään Pirkko Alexsandra Lehtivaara, mutta käyttää taiteilijanimeä Sassa Lehti. Alkuun Kati ei pidä Sassasta ollenkaan, mutta kun Sassa antaa Katille Tähti-Vauhti -nimisen suomenhevostammavarsan, Kati alkaa pitää Sassasta pikkuhiljaa.


title: Ratsutyttö (kirjasarja)

text: Katin isä on Teppo Oksala.


title: Ratsutyttö (kirjasarja)

text: Katin kotona, eli Sassan tallissa asuu kaksi suomenhevostammaa, jotka ovat siitostammoja. Tytön-Tähti ja Tulileimu, kutsumanimiltään Tähti ja Leimu. Katin oma tammavarsa Vauhti (Tähti-Vauhti) on Tähden, ja suomenhevosori Virhan jälkeläinen.


title: Ratsutyttö (kirjasarja)

text: Sassalla on myös kissoja. Chopin, Mozart, Vivaldi ja Bizet. Ja sitten on sekarotuinen koira, Jeni.


title: Infektio

text: Tartunta eli infektio tarkoittaa vieraaseen lajiin kuuluvan taudinaiheuttajan tunkeutumista isäntälajin elimistöön sen ulkopuolelta tai siirtymistä isännän elimistön osasta toiseen. Tartuttava taudinaiheuttaja aiheuttaa isäntälajissa tulehdusvasteen. Tartunta häiritsee elimistön normaalia toimintaa ja saattaa johtaa erilaisiin seurauksiin, kuten kuolioon, jatkuviin haavoihin ja jopa kuolemaan. Taudinaiheuttaja on yleensä pieneliö, esimerkiksi bakteeri, virus, loinen, sieni, prioni tai viroidi. Loisen ja isännän välillä olevaa yhteiseloa, jossa loinen hyötyy isännästä, kutsutaan loisinnaksi. Tartuntoihin keskittynyt lääketieteen erikoisala on nimeltään infektiosairaudet.


title: Infektio

text: Tartunnasta seuraavaa tautia kutsutaan tartuntataudiksi.


title: Pasi Salonen

text: Pasi Salonen (s. 18. joulukuuta 1985 Helsinki) on suomalainen jääkiekkoilija, joka pelaa Mestis-joukkue KooKoossa.


title: Pasi Salonen

text: Salonen on HIFK:n juniorijoukkueiden kasvatti ja pelasi ensimmäiset ottelut SM-liigassa kaudella 2003–2004. Washington Capitals varasi Salosen viidennellä kierroksella. Seuraavaksi kaudeksi Salonen siirtyi Pelicansiin. Salosen sai ennen kauden alkua nuorten maajoukkueen leirillä pirstalaisen murtuman olkavarren luuhunsa ja joutui koko kaudeksi sivuun. Hän palasi HIFK:hon yhden Pelicans-kauden jälkeen pelaamatta ainuttakaan liigapeliä Pelicansissa.


title: Pasi Salonen

text: Salonen pelasi kaksi kautta HIFK:ssa ennen kuin siirtyi HPK:on keväällä 2007.. Heti ensimmäisellä HPK-kaudellaan 2007–2008 Salonen voitti joukkueen sisäisen pistepörssin kerättyään 53 ottelussa 11+17=28 tehopistettä. Salonen pelasi Hämeenlinnassa kaksi kautta ennen kuin siirtyi Ilvekseen kesällä 2009. Yhden Ilves-kauden jälkeen Salonen siirtyi Porin Ässiin. Kaudella 2011–2012 hän ei pelannut missään.


title: Intialainen ajanlasku

text: Intian kansallinen ajanlasku alkaa länsimaisen kalenterin vuoden 78 kevätpäiväntasauksesta. Sitä käytetään gregoriaanisen kalenterin rinnalla Intian valtion virallisissa tiedonannoissa, "All India Radio"n eli Intian yleisradion lähetyksissä sekä virallisen lehden "Gazette of India"n uutisoinnissa. Maassa on käytössä myös useita alueellisia kalentereita, jotka perustuvat hindujen alanlaskuun, joka puolestaan perustuu veda-kirjoihin.


title: Intialainen ajanlasku

text: Kalenteri otettiin käyttöön Intiassa vuonna 1957. Sitä ennen maassa oli käytössä noin 30 eri kalenteria, joiden avulla määritettiin hindujen, buddhalaisten ja jainalaisten eri juhlapäivät. Kalenteriuudistuksen yhteydessä määriteltiin säännöt, joilla voitiin laskea tiettyjen uskonnollisten juhlapäivien ajoittuminen kuun ja auringon vaiheista.


title: The Fundamental Elements of Southtown

text: The Fundamental Elements of Southtown on Rock-yhtye P.O.D.:n kolmas studioalbumi. Levy oli bändin lopullinen läpimurto, joka on yhtyeen musiikin kehityksen ja aiempaa suuremman levy-yhtiön ansiota. Albumi julkaistiin 1999, ja siltä ilmestyi kaksi singleä: "Rock The Party (Off The Hook)" ja "Southtown". Levystä tuli reilusti siihen asti myydyin P.O.D.:n levy, ja sitä on myyty yli miljoona kappaletta ympäri maailman.


title: The Fundamental Elements of Southtown

text: Useat kristilliset levykaupat käyttivät sensuroitua albumin kantta levyn etukantena uskonnollisista syistä.


title: Gustav Bygglin

text: Hans Gustav Anders Bygglin (s. 20. kesäkuuta 1951 Helsinki) on entinen Suomen korkeimman oikeuden jäsen.


title: Gustav Bygglin

text: Bygglin valmistui oikeustieteen kandidaatiksi vuonna 1974 ja lisensiaatiksi vuonna 1979 Helsingin yliopistosta. Hän toimi Porvoon tuomiokunnan apulaisena ja notaarina 1974–1977 ja sai varatuomarin arvon vuonna 1978. Vuosina 1976–1979 Bygglin oli assistentti Helsingin yliopiston oikeustieteellisessä tiedekunnassa.


title: Gustav Bygglin

text: Vuosina 1980–1983 Bygglin toimi korkeimman oikeuden esittelijänä ja 1983–1992 oikeusministeriön lainvalmisteluosaston lainsäädäntöneuvoksena. Vuosina 1990–1992 hän toimi osakeyhtiölakitoimikunta 1990:n puheenjohtajana. Vuosina 1993–1995 Bygglin oli Eftan tuomioistuimen presidentin lakimiesavustaja Genevessä ja vuonna 1995 tuomari. Suomen liityttyä Euroopan unioniiin Bygglin työskenteli tuomarin lakimiesavustajana EY-tuomioistuimessa Luxemburgissa 1995–1997.


title: Gustav Bygglin

text: Bygglinistä tuli vuonna 1985 nuorempi oikeussihteeri, vuonna 1992 vanhempi oikeussihteeri ja vuonna 1995 esittelijäneuvos. Hänestä tuli korkeimman oikeuden jäsen ja oikeusneuvos 1. kesäkuuta 1999.


title: Gustav Bygglin

text: Gustav Bygglin avioitui vuonna 1976 varatuomari Eva Elisabeth Bygglinin (o.s. Modeen, s. 1951) kanssa. Hän on toiminut mm. Porvoon käräjäoikeuden käräjätuomarina vuosina 1985-1986, Espoon käräjäoikeuden käräjätuomarina vuosina 1988-1989 ja 1994-2003 sekä Helsingin hovioikeudessa hovioikeudenneuvoksena vuosina 1984-1994 ja vuodesta 2003 lähtien. Elisabeth Bygglinin äiti oli Aili Modeen (o.s. Ignatius, 1915-2003), veljensä varatuomari, teollisuuslakimies Rolf Hjalmar Modeen (1940-2009) ja isänsä, Viking Henrik Albert Modeen (1908-1983) toimi Korkeimman oikeuden jäsenenä eli oikeusneuvoksena vuosina 1961-1978.


title: Gustav Bygglin

text: Gustav Bygglinin äiti on sihteeri Margareta Bygglin (o.s. Backström, s. 1916) ja isä varatuomari Lars Anders Bygglin (1916-1979) joka työskenteli mm. Helsingin hovioikeudessa hovioikeudenneuvoksena. Gustav ja Elisabeth Bygglinillä on kaksi lasta, joista toinen on vanhempiensa tavoin varatuomari, asianajaja Anders Bygglin (s. 1978). Sotilasarvoltaan Gustav Bygglin on luutnantti. Nykyään hän on pitkäaikaisin ja myös ainoa Korkeimmassa oikeudessa oleva oikeusneuvos, joka on toiminut tehtävässään 1990-luvulta saakka.


title: Santeri Dahlia

text: Santeri Dahlia (s. 29. toukokuuta 1994, Iisalmi) on raviurheilussa menestynyt suomenhevosori. Se on vaaleanpunarautias ja 158 cm korkea. Oriin on kasvattanut Kauko Kauhanen. Santeri Dahlian isä on vuonna 1991 Pohjoismaiden mestaruuden voittanut Teme.


title: Santeri Dahlia

text: Santeri Dahlia on startannut 127 kertaa, joista voittanut 62 voittosumma on 453873 euroa ja ennätkset 20.5 aly ja 22.9 ke.


title: Santeri Dahlia

text: Santeri Dahlia on voittanut Jukka-Pekka Kauhasen ohjastamana ravikuninkuuden vuosina 2001, 2002 ja 2005. Santeri Dahlia on myös nimetty vuoden hevoseksi 2002. Vuosina 2001–2009 Santeri Dahlialle on syntynyt 117 jälkeläistä.


title: Apassi

text:
Apassi (s. 1. kesäkuuta 1995 Töysä) on suomenhevosori, joka on voittanut ravikuninkuuden vuosina 2003 ja 2004. Vuonna 2003 se valittiin vuoden hevoseksi.
Apassi starttasi 153 kertaa joista voittanut 46 ja kerännyt rahaa 387 077 euroa. Hevosen viimeinen kilpailu oli joulukuussa 2007.


title: Apassi

text: Apassin on kasvattanut töysäläinen Mikko Keskinen. Apassin isä on I-palkinnolla kantakirjattu juoksijaori Vokkerilla ja emä Salperon Tähti. Apassi kantakirjattiin II-palkinnolla juoksijasuunnalle Ypäjän orinäyttelyssä 21. tammikuuta 2002. Se hyväksyttiin jalostusvaliolautakunnan poikkeusluvalla, koska emä ei ole kantakirjassa. Myöskään emän isää Nils-Aslakia ei ole kantakirjattu, ja Salperon Tähti on sen ainoa jälkeläinen. Salperon Tähti on saanut vuoteen 2006 mennessä kuusi jälkeläistä, joista Apassi on ensimmäinen.


title: Apassi

text: Apassilla on vuoden 2018 loppuun mennessä 425 jälkeläistä. Menestynein on vuoden 2018 ravikuningatar Akaasia (s. 2006). Vauhdikkaita jälkeläisiä myös muiden muassa on Villimiehen tammakilpailun vuonna 2008 voittanut Maipin Inka (s. 2003).


title: Anders Fredrik Granstedt

text: Anders Fredrik Granstedt (24. tammikuuta 1800 Hankoniemi – 26. marraskuuta 1849 Helsinki) oli suomalainen arkkitehti ja Helsingin ensimmäinen kaupunginarkkitehti. Hänen isänsä Pehr Granstedt oli Suomeen muuttanut ruotsalaissyntyinen linnoitusupseeri, joka toimi myöhemmin myös siviiliarkkitehtina. Hänen äitinsä oli Johanna Fredrika Du Bois.


title: Anders Fredrik Granstedt

text: Granstedilla ei ollut muodollista arkkitehdin koulutusta, mutta hänen isänsä järjesti Tukholmassa koulua käyneen poikansa Carl Ludvig Engelin oppilaaksi vuonna 1816, kun tämä nimitettiin Helsingin uudelleenrakentamiskomitean arkkitehdiksi. Vuonna 1822 Granstedt nimitettiin Yleisten rakennusten intendentinkonttoriin toiseksi konduktööriksi. Granstedtista ei koskaan tullut intendentinkonttorin päällikköä, mutta hänet nimitettiin erivapaudella konttorin ensimmäisen konduktöörin virkaan 1845. Hän osallistui muun muassa Helsingin yliopiston, Nikolainkirkon sekä Lapinlahden sairaalan rakennuslautakuntiin.


title: Anders Fredrik Granstedt

text: Arkkitehtina Granstedt noudatti Engelin empiretyyliä jopa niin tarkasti, että hänen töitään on vaikea erottaa oppi-isän töistä. Varmuudella tiedetään, että hänen töitään ovat nykyinen Ruotsin Helsingin-suurlähetystö Pohjoisesplanadilla, Kerimäen kirkko ja uusgoottilainen Ylistaron kirkko.


title: Anders Fredrik Granstedt

text: A. F. Granstedt kuoli 1849. Hänen puolisonsa vuodesta 1827 oli Wilhelmina Theodora Plantin (k. 1850). Myös heidän pojastaan Theodorista tuli arkkitehti, tytär Hilda Granstedtista sen sijaan taidemaalari ja piirustuksenopettaja. Granstedt suunnitteli myös Viipurin kaupunginteatterin ja seurahuoneen, Jääsken, Leppävirran ja Ruskealan kirkot sekä Nastolan Seestan kartanon eräät rakennukset. Interiöörin eli sisustuksen hän suunnitteli muun muassa tuolloiseen keisarilliseen palatsiin (Presidentinlinna) ja Helsingin seurahuoneelle (Helsingin kaupungintalo).


title: Kantatie 66

text: Kantatie 66 on Orivedeltä Virtain kautta Lapualle kulkeva kantatie. Tien pituus on noin 180 kilometriä. Tie on hyvätasoinen, ja sitä käytetään vaihtoehtoisena reittinä valtatielle 3. Ruoveden ja Virtain välillä Visuvedellä on 1969 valmistunut avattava kääntösilta. Alavuden ja Kuortaneen rajalla puolestaan on lentokoneiden varalaskupaikka.Kantatie 66 sijaitsi nykyisellä paikallaan jo vuoden 1938 tienumerointijärjestelmässä. Nykyisen tien rakentaminen on aloitettu 1960-luvun alussa ja viimeiset osuudet ovat valmistuneet vuonna 1985.


title: Kantatie 66

text: Jussi Raittinen levytti vuonna 1975 tien heikkoa kuntoa kritisoineen, hitiksi nousseen käännöskappaleen "Valtatie 66" (Route 66). Raittinen teki myös uusitun kantatien avajaisiin kappaleen "Kun on uus kantatie kuuskytkuus".


title: Classico Merett

text: Classico Merett (s. 24. toukokuuta 1999 Italia) on ranskalaisomistuksessa oleva italialaissyntyinen lämminverinen ravihevonen, jota valmentaa suomalainen Pekka Korpi. Classico Merettin on kasvattanut Heikki Korpi ja hevosen omistaa Ecurie Merett C.v., Ranskasta. Väriltään ori on punaruunikko.


title: Classico Merett

text: Classico Merett kilpaili urallaan 105 kertaa, joista saavutti totosijat 49-11-10 ja yli 0,6 miljoonan euron ansiot. Hevosen kilpailu-ura päättyi vuoden 2008 alussa. Siitosoriina Classico Merettillä vuoden 2008 lopussa 27 jälkeläistä, joista 13 on startannut. Menestynein näistä on ollut Kasvattajakruunun voittanut ja Kriteriumissa vuonna 2008 kakkoseksi juossut Boulder Classico.


title: Classico Merett

text: Lisäksi Finlandia-ajon kolmas 2004 ja toinen 2005, Kymi GP-kolmonen 2004 ja St. Michelin toinen 2005 ja kolmas 2006.


title: Pull and Bear

text: Pull and Bear on espanjalaisen Inditexin vuonna 1991 perustama muotivaateketju. Ensimmäinen Espanjan ulkopuolinen Pull and Bear -liike avattiin Portugalissa vuonna 1992 ja seuraavat Kreikassa ja Maltalla. Ketjulla on 825 myymälää 60 maassa.


title: Mechanema

text: Mechanema on A. W. Yrjänän neljäs runokokoelma. Se julkaistiin syksyllä 2006. "Mechanema" on jatkoa vuoden 2003 "Somnialle". Molemmat kustansi Johnny Kniga.


title: Mechanema

text: Runokokoelman nimi keksittiin kolme vuotta ennen sen ilmestymistä. A. W. Yrjänä ilmoitti kokoelmansa julkaisemisen yhteydessä, että "Mechanema" kuuluu sarjaan, jonka kirjojen nimistä muodostuu sana. Kokoelman otsikon piti alkaa m-kirjaimella, ja kojetta, ”vempelettä” merkitsevä "Mechanema"-nimi tuli Yrjänän mieleen latinan sanakirjaa selatessa.


title: Mechanema

text: Mechanema on täysin suomenkielinen teos lukuun ottamatta viimeistä runoa, englanninkielistä "Sonora desert songia".


title: Pekka Korpi

text: Pekka Korpi (s. 11. marraskuuta 1949 Oulu) on suomalainen raviohjastaja ja -valmentaja, alallaan Suomen kaikkien aikojen menestyneimpiä ja tunnetuimpia. Pekka on kunnostautunut myös ratsastuksen parissa. Vuonna 1967 Pekka voitti Suomenmestaruuden juniorien esteratsastuksessa sekä maastoesteratsastuksessa hevosella Nowator


title: Pekka Korpi

text: Korpi on ajanut 25 390 ravistarttia huhtikuuhun 2013 mennessä. Ohjastajana hän on saanut lempinimen ”Kultasormi”, ja hänellä on lukematon määrä suurkilpailuvoittoja. Hän on voittanut ohjastajien Euroopan mestaruuden kolme kertaa vuosina 1980–1982 ja ollut toinen ohjastajien MM-kilpailussa vuonna 1978 Pohjois-Amerikassa. Hänellä on ollut valmentajalisenssi vuodesta 1978. Hän on valmentanut myös Belgiassa ja Floridassa.


title: Pekka Korpi

text: Vuoden valmentajaksi Korpi on valittu vuosina 2006, 2007, 2008, 2009 ja 2010. Parhaita hänen valmentamia hevosia ovat olleet Meadow Trish, Super Mon, Friendly Face, Classico Merett ja Expess Merett.


title: Pekka Korpi

text:
Pekka Korven isä Allan ”Aku” Korpi oli myös Suomen arvostetuimpia hevosmiehiä ja ravihevosvalmentajia. Raviurheilussa ovat kunnostautuneet myös Pekan kaksi veljeä, Heikki ja Ilkka Korpi, joista ensin mainittu toimi pitkään Bolognassa, Italiassa valmentajana ja jälkimmäinen on ollut pitkään Suomessa enimmäkseen lainaohjastajana.
Pekka Korvella on kaksi poikaa. Vanhempi, Hannu-Pekka, työskentelee hänen tallillaan. Nuorempi poika Janne Korpi on lumilautailun olympiaedustaja.


title: Häkki

text: Häkki on tila, jossa pidetään eläimiä. Tavallisimpia häkkejä ovat kotona pidettävät häkit, joissa pidetään jyrsijöitä ja kaneja, kanahäkit eli kanalat sekä eläintarhoissa käytettävät häkit. Eläintarhojen alkuaikoina häkit olivat ahtaita, ankeita virikkeettömiä betonikoppeja, joissa oli kalterit, eikä siellä elävillä eläimillä ollut lainkaan tilaa liikkua. Siitä huolimatta niissä pidettiin esimerkiksi karhuja ja suuria kissaeläimiä. Tällaisia häkkejä on vielä nykyäänkin esimerkiksi Viron, Venäjän, Romanian, Bulgarian, Pohjois-Afrikan, Lähi-idän ja Itä-Aasian ynnä muiden köyhien maiden eläintarhoissa. Nykyään eläintarhoissa panostetaan enemmän eläinten hyvinvointiin. Niillä on paljon piilopaikkoja, virikkeitä ja enemmän tilaa liikkua.


title: Pat Flaherty

text: George Francis 'Pat' Flaherty, Jr. (6. tammikuuta 1926 – 9. huhtikuuta 2002) oli yhdysvaltalainen kilpa-autokuljettaja, joka voitti Indianapolis 500 -kilpailun vuonna 1956.


title: Kantatie 68

text: Kantatie 68 on Virroilta Ähtärin ja Alajärven kautta Pietarsaareen kulkeva kantatie. Tien pituus on 207 kilometriä. Tie on kokonaisuudessaan kaksikaistainen ja pääosin hyvälaatuinen, Ähtärin ja Lehtimäen välillä laatu on jonkin verran heikompi.Vuoden 1938 tienumerointijärjestelmässä kantatie 68 oli Koivulahden Vassorin ja Ylihärmän välinen tie. 1970- ja 1980-lukujen vaihteen tienoilla tie muutettiin maantieksi, ja se on nykyisin seututie 725.


title: Kantatie 68

text: Nykyistä kantatietä 68 on rakennettu monessa vaiheessa 1960-luvulta 1990-luvulle saakka. Silloinen maantie 710 Ähtävältä Evijärven kautta Lappajärven Lamminkylään sai päällysteen vuonna 1961 ja siitä Vimpeliin vievä osuus päällystettiin uuden suoran tien myötä vuonna 1965 ja Vimpelistä Alajärven Hoiskoon vuonna 1968.


title: Kantatie 68

text: Nykyisen numeronsa se sai vuoden 1996 tienumerouudistuksessa.


title: Calpurnia Pisonis

text: Calpurnia Pisonis oli valtiomies Lucius Calpurnius Piso Caesoninusin tytär ja Julius Caesarin kolmas, viimeinen vaimo. Calpurnia nai Julius Caesarin vuonna 59 eaa., eikä liitosta syntynyt lapsia.


title: Calpurnia Pisonis

text: Julius Caesar salamurhattiin 44 eaa. Kerrotaan, että Calpurnia olisi aavistanut tapahtuman ja yrittänyt estää Caesaria menemästä ulos.


title: Calpurnia Pisonis

text: Calpurnia ei mennyt uusiin naimisiin Caesarin kuoltua.


title: Rytin I hallitus

text: Rytin I hallitus oli Suomen tasavallan 23. hallitus, jonka muodostivat SDP, Maalaisliitto, RKP ja Edistyspuolue. Hallituskoalitio muodosti enemmistöhallituksen. Hallitus toimi 1. joulukuuta 1939 – 27. maaliskuuta 1940 eli 118 päivää


title: Rytin I hallitus

text: Neuvostoliiton hyökättyä Suomeen ja aloitettua talvisodan Cajanderin hallituksen eroa pidettiin väistämättömänä. Hallituksen eroa vaativat voimakkaimmin valtiovarainministeri Väinö Tanner ja marsalkka Gustaf Mannerheim, joka syytti etenkin ulkoministeri Eljas Erkkoa vastuuttoman politiikan ajamisesta. Uuden hallituksen pääministeriksi tuli Suomen Pankin pääjohtaja Risto Ryti, joka oli sekä Tannerin että presidentti Kyösti Kallion mielestä paras ehdokas. Kansan yksimielisyyden varmistamiseksi Väinö Tannerista tuli uuden hallituksen ulkoministeri. Hallituksen kolmanneksi voimahahmoksi nousi salkuton ministeri, syksyn 1939 Moskovan neuvotteluja Suomen osalta johtanut valtioneuvos J. K. Paasikivi, joka toimi pää- ja ulkoministerien ulkopoliittisena neuvonantajana. Hallituksessa olivat edustettuina Isänmaallista kansanliikettä lukuun ottamatta kaikki puolueet.


title: Rytin I hallitus

text: Rytin hallitus otti tärkeimmäksi tehtäväkseen rauhan palauttamisen, mutta yritykset neuvotteluyhteyden saamiseksi Neuvostoliiton johtoon kilpistyivät ulkoministeri Vjatšeslav Molotovin ilmoitukseen, että Neuvostoliitto suostui neuvotteluihin vain nimittämänsä ja Suomen ainoaksi lailliseksi hallitukseksi tunnustamansa Otto Ville Kuusisen nukkehallituksen eli Terijoen hallituksen kanssa. Kun tämä neuvottelutie osoittautui mahdottomaksi, Rytin hallitus kääntyi länsivaltojen puoleen diplomaattisen, sotilaallisen ja aineellisen avun saamiseksi. Suomi vetosi Kansainliittoon, jonka yleiskokous julisti Neuvostoliiton sodan aloittajaksi ja erotti sen järjestöstä joulukuun puolivälissä. Ulkoministeri Väinö Tanner aloitti tammikuussa 1940 rauhantunnustelut Neuvostoliiton Tukholman-lähettilään Aleksandra Kollontain välityksellä, ja tammikuun lopulla Neuvostoliitto ilmoitti suostuvansa neuvotteluihin Rytin hallituksen kanssa. Pääministeri Risto Rytin johtamat suomalaisneuvottelijat allekirjoittivat talvisodan päättäneen Moskovan rauhansopimuksen 13. maaliskuuta 1940. Jo hallituksen käsitellessä rauhansopimuksen ehtoja puolustusministeri Juho Niukkanen sanoi pitävänsä sopimusta välirauhana. Ryti ilmoitti olevansa samaa mieltä, koska suursota oli vielä kesken ja siinä voi tapahtua mitä tahansa.


title: Rytin I hallitus

text: Oula Silvennoinen on luonnehtinut Rytin I hallitusta seuraavasti: "[Hallituksen] kokoonpanoon oli vaikuttamassa myös asevoimien ylipäälliköksi kutsuttu Carl Gustaf Emil Mannerheim. Valta keskittyi poliittis-sotilaalliselle johdolle, joka tuli rakentumaan tasavallan presidentin, hallituksen avainministerien muodostaman sisärenkaan ja päämajan ympärille. Puolustusvoimat tulivat lisäksi edustajansa Rudolf Waldenin kautta suoraan mukaan tasavallan hallitukseen."


title: Ääntöväylä

text: Ääntöväylä on ihmisten ja eläinten ääniväylän osa, jossa äänilähteessä (nisäkkäillä kurkunpää) muodostettu ääni suodattuu eli artikulaatio tapahtuu. Nisäkkäillä se koostuu kurkunpään ontelosta, nielusta, suuontelosta ja nenäontelosta. Ihmisellä ääntöväylä ulottuu äänihuulista huuliin. Aikuisen miehen ääntöväylän pituus on keskimäärin 17,5 cm.


title: Valopallo

text:
Valopallo on pallonmuotoinen valoilmiö. Muun muassa seuraavia ilmiöitä kerrotaan havaitun valopallon hahmossa:
Lisäksi valopallo on suhteellisen yleinen taika-ase fantasiakertomuksissa.


title: A. J. Watson

text: A. J. Watson (8. toukokuuta 1924 – 12. toukokuuta 2014) oli kilpa-autonvalmistaja ja päämekaanikko Indianapolis 500 -kisoissa vuosina 1949–1984. Hänen tallinsa voitti kilpailun kuusi kertaa, joista kolme (1956, 1959-60) ajettiin osana Formula 1 -sarjaa.


title: Swan Song Records

text: Swan Song Records oli Led Zeppelinin vuonna 1974 perustama levy-yhtiö. Sitä hallinnoi Led Zeppelinin manageri Peter Grant. Yhtiö oli periaatteessa yhtyeen keino mainostaa omia levyjään. Se perustettiin Led Zeppelinin ja Atlantic Recordsin sopimuksen päätyttyä vuoden 1973 lopussa. Atlantic päätyi kuitenkin Swan Songin levyjen jakajaksi.


title: Swan Song Records

text: Swan Songin ensimmäinen julkaistu albumi oli The Pretty Thingsin "Silk Torpedo", vuoden 1974 lokakuussa. Vuoden 1975 maaliskuuhun mennessä yhtiöllä oli neljä albumia ("Bad Company", "Silk Torpedo", "Physical Graffiti" ja "Suicide Sal") Billboard 200 -listalla.


title: Swan Song Records

text: Swan Song lopetti toimintansa lokakuussa 1983 Led Zeppelinin hajoamisen ja Peter Grantin terveysongelmien vuoksi. Atlantic yritti pelastaa yhtiön, mutta epäonnistui. Swan Songsin lopettamisen yhteydessä Robert Plant aloitti oman levy-yhtiönsä Es Paranza Recordsin ja Jimmy Page ja John Paul Jones palasivat Atlanticille. Swan Songin lopettaessa hyllyille jäivät koskemattomina muun muassa Iron Maidenin ja Paul Youngin yhtyeen Q-Tipsin demot.


title: Swan Song Records

text: Yhtiön tunnus perustuu William Rimmerin maalaukseen "Evening, Fall of Day".


title: Thai ridgeback

text:
Thai ridgeback on hyvin alkukantainen koirarotu.
__notoc__
Thai ridgebackin kotimaa on Thaimaa, missä sitä käytettiin alun perin muun muassa tapiirien metsästyksessä ja vahtikoirana. Thai ridgeback on elänyt eristäytynyttä elämää Thaimaan itäosissa. Sen oletetaankin olevan yksi maailman vanhimmista koiraroduista.


title: Thai ridgeback

text:
Thai ridgeback on keskikokoinen koira, jolla on pystyt korvat. Sen selässä on vastakarvaan kasvavien karvojen muodostama kuvio, jota kutsutaan nimellä ridge ('harjanne'). Ridgemalleja on rodulla erilaisia. Thai ridgebackin turkki on aina yksivärinen, joko musta, sininen, punainen tai fawn. Turkki on helppohoitoinen ja karva lyhyttä.
Thai ridgeback on älykäs koira. Se on luonteeltaan pidättyväinen tai välinpitämätön vieraita kohtaan ja kiintyy perheeseensä. Kaikki thai ridgebackit eivät tule toimeen toisten koirien kanssa, ja urokset voivat olla hyvin dominoivia. Sillä on vahti- ja metsästysvietti, ja se tarvitsee johdonmukaisen kasvatuksen pennusta lähtien. Thai Ridgeback ei ole aloittelijan koira. Se tarvitsee monen vuoden johdonmukaista koulutusta, ja sen kanssa täytyy käyttäytyä eri tavalla kuin useimpien "tavallisten" koirarotujen kanssa. Koiraa täytyy myös sosialistaa kunnolla, jotta se tottuu kaikenlaisiin ihmisiin ja tilanteisiin.


title: Thai ridgeback

text: Thai ridgeback tarvitsee aktiivista toimintaa, johon voisi sisältyä esimerkiksi agility, toko, ratajuoksu ja näyttelyt. Muuten Thai ridgeback viettää suurimman osan päivästään kotona rauhallisesti makoillen, ja sen energia purkautuu useimmiten erilaisissa "pyrähdyksissä" esimerkiksi lenkillä tai vapaana ollessa.


title: Thai ridgeback

text: Samaa sukupuolta olevat koirat voivat olla (varsinkin ainoana koirana olevalle) TRD:lle ongelma, mutta sitä saa koulutuksella hallittua eikä sitä pidä sekoittaa agressiivisuuteen. Jos koira kuitenkin koskaan käyttäytyy aggressiivisesti ihmistä kohtaan, pitää pyytää joltain apua todellisen syyn esiintuomisessa sekä "parantamisessa".


title: Windsorin iloiset rouvat

text: Windsorin iloiset rouvat, (The Merry Wives of Windsor), on William Shakespearen noin vuonna 1602 ensiesityksensä saanut näytelmä. Se on Shakespearen kolmas näytelmä, joka kertoo ritari Falstaffista.


title: Windsorin iloiset rouvat

text: Ensimmäisen maailmansodan aikana vallinneen saksalaisvastaisuuden aikana silloinen kuningassuku vaihtoi sukunimensä saksalaisperäisestä Saxe-Coburg-Gothasta nykyiseen muotoonsa Windsoriksi. Tämän kuullessaan Saksan keisari Vilhelm II vitsaili, että oli menossa katsomaan esitystä näytelmästä "Saxe-Coburg-Gothan iloiset rouvat".


title: Tim Hawkinson

text: Tim Hawkinson (s. 1960 San Francisco) on yhdysvaltalainen taiteilija. Hän on kotoisin Kalifornian osavaltiosta.